text: του πρωτοκόλλου, ο εξαγωγέας πρέπει να το αναφέρει σαφώς στο έγγραφο επί του οποίου συντάσσεται η δήλωση με το σύμβολο "CM".(35) Όταν η δήλωση τιμολογίου συντάσσεται από εγκεκριμένο εξαγωγέα κατά την έννοια του άρθρου 22 του πρωτοκόλλου, ο αριθμός αδείας του εγκεκριμένου εξαγωγέα πρέπει να αναγράφεται σ' αυτή τη θέση. Όταν η δήλωση τιμολογίου δεν συντάσσεται από εγκεκριμένο εξαγωγέα, είναι δυνατό να παραλείπονται οι λέξεις που περιέχονται στις αγκύλες ή να παραμείνει κενός ο χώρος.(36) Επιβάλλεται η αναγραφή της καταγωγής των εμπορευμάτων. Όταν η δήλωση τιμολογίου αφορά εξ ολοκλήρου ή εν μέρει προϊόντα καταγωγής Θέουτας και Μελίλιας κατά την έννοια του άρθρου 36 του πρωτοκόλλου, ο εξαγωγέας πρέπει να το αναφέρει σαφώς στο έγγραφο επί του οποίου συντάσσεται η δήλωση με το σύμβολο "CM".(37) Όταν η δήλωση τιμολογίου συντάσσεται από εγκεκριμένο εξαγωγέα κατά την έννοια του άρθρου 22 του πρωτοκόλλου, ο αριθμός αδείας του εγκεκριμένου εξαγωγέα πρέπει να αναγράφεται σ' αυτή τη θέση. Όταν η δήλωση τιμολογίου δεν συντάσσεται από εγκεκριμένο εξαγωγέα, είναι δυνατό να παραλείπονται οι λέξεις που περιέχονται στις αγκύλες ή να παραμείνει κενός ο χώρος.(38) Επιβάλλεται η αναγραφή της καταγωγής των εμπορευμάτων. Όταν η δήλωση τιμολογίου αφορά εξ ολοκλήρου ή εν μέρει προϊόντα καταγωγής Θέουτας και Μελίλιας κατά την έννοια του άρθρου 36 του πρωτοκόλλου, ο εξαγωγέας πρέπει να το αναφέρει σαφώς στο έγγραφο επί του οποίου συντάσσεται η δήλωση με το σύμβολο "CM".(39) Όταν η δήλωση τιμολογίου συντάσσεται από εγκεκριμένο εξαγωγέα κατά την έννοια του άρθρου 22 του πρωτοκόλλου, ο αριθμός αδείας του εγκεκριμένου εξαγωγέα πρέπει να αναγράφεται σ' αυτή τη θέση. Όταν η δήλωση τιμολογίου δεν συντάσσεται από εγκεκριμένο εξαγωγέα, είναι δυνατό να παραλείπονται οι λέξεις που περιέχονται στις αγκύλες ή να παραμείνει κενός ο χώρος.(40) Επιβάλλεται η αναγραφή της καταγωγής των εμπορευμάτων. Όταν η δήλωση τιμολογίου αφορά εξ ολοκλήρου ή εν μέρει προϊόντα καταγωγής Θέουτας και Μελίλιας κατά την έννοια του άρθρου 36 του πρωτοκόλλου, ο εξαγωγέας πρέπει να το αναφέρει σαφώς στο έγγραφο επί του οποίου συντάσσεται η δήλωση με το σύμβολο "CM".(41) Όταν η δήλωση τιμολογίου συντάσσεται από εγκεκριμένο εξαγωγέα κατά την έννοια του άρθρου 22 του πρωτοκόλλου, ο αριθμός αδείας του εγκεκριμένου εξαγωγέα πρέπει να αναγράφεται σ' αυτή τη θέση. Όταν η δήλωση τιμολογίου δεν συντάσσεται από εγκεκριμένο εξαγωγέα, είναι δυνατό να παραλείπονται οι λέξεις που περιέχονται στις αγκύλες ή να παραμείνει κενός ο χώρος.(42) Επιβάλλεται η αναγραφή της καταγωγής των εμπορευμάτων. Όταν η δήλωση τιμολογίου αφορά εξ ολοκλήρου ή εν μέρει προϊόντα καταγωγής Θέουτας και Μελίλιας κατά την έννοια του άρθρου 36 του πρωτοκόλλου, ο εξαγωγέας πρέπει να το αναφέρει σαφώς στο έγγραφο επί του οποίου συντάσσεται η δήλωση με το σύμβολο "CM".(43) Τα στοιχεία αυτά είναι δυνατό να παραλείπονται αν η πληροφορία αυτή περιέχεται στο ίδιο το έγγραφο.(44) Βλέπε άρθρο 19 παράγραφος 5 του πρωτοκόλλου. Στις περιπτώσεις που δεν ζητείται από τον εξαγωγέα να υπογράψει, η εξαίρεση από την υποχρέωση υπογραφής συνεπάγεται επίσης την εξαίρεση από την υποχρέωση αναγραφής του ονόματος του υπογράφοντος.ΠΑΡΑΡΤΗΜΑ VΔήλωση προμηθευτήΗ δήλωση προμηθευτή, το κείμενο της οποίας ακολουθεί, πρέπει να καταρτίζεται αφού λαμβάνονται υπόψη οι


text: υποσημειώσεις. Δεν χρειάζεται ωστόσο να επαναλαμβάνονται οι εν λόγω υποσημειώσεις.ΔΗΛΩΣΗ ΠΡΟΜΗΘΕΥΤΗγια εμπορεύματα τα οποία υπέστησαν επεξεργασία ή μεταποίηση στη SACU χωρίς να έχουν αποκτήσει τον χαρακτήρα προτιμησιακής καταγωγήςΟ κάτωθι υπογεγραμμένος, προμηθευτής των εμπορευμάτων τα οποία καλύπτονται από το συνημμένο έγγραφο, δηλώνω ότι:1.>ΘΕΣΗ ΠΙΝΑΚΑ>...(τόπος και ημερομηνία).........(η διεύθυνση και υπογραφή του προμηθευτή, καθώς και το όνομα του προσώπου που υπογράφει τη δήλωση πρέπει να αναγράφονται ευκρινώς)2. Όλες οι λοιπές ύλες που χρησιμοποιήθηκαν εντός της SACU για την παραγωγή των συγκεκριμένων εμπορευμάτων είναι καταγωγής SACUΚοινή δήλωση σχετικά με το παράρτημα II του πρωτοκόλλου για τους κανόνες καταγωγήςΚαι τα δύο μέρη είναι σύμφωνα με τους όρους μεταποίησης που περιλαμβάνονται στο παράρτημα II, με την επιφύλαξη των περιορισμένων τροποποιήσεων που ζήτησε η Νότια Αφρική, τις οποίες και τα δύο μέρη αναλαμβάνουν την υποχρέωση να εξετάσουν πριν από τη θέση σε ισχύ της συμφωνίας.Κοινή δήλωση σχετικά με το πρωτόκολλο για τους κανόνες καταγωγήςΓια την εφαρμογή του άρθρου 37 του παρόντος πρωτοκόλλου, η Επιτροπή είναι διατεθειμένη να εξετάσει κάθε αίτημα της Νότιας Αφρικής για παρεκκλίσεις από τους κανόνες καταγωγής μετά την υπογραφή της συμφωνίας.Κοινή δήλωση για τη Δημοκρατία του Αγίου Μαρίνου1. Προϊόντα καταγωγής Δημοκρατίας του Αγίου Μαρίνου που υπάγονται στα κεφάλαια 25 έως 97 του εναρμονισμένου συστήματος θα γίνονται δεκτά από τη Νότια Αφρική ως καταγωγής Κοινότητας κατά την έννοια της παρούσας συμφωνίας.2. Το πρωτόκολλο αριθ. 1 εφαρμόζεται κατ' αναλογία με σκοπό τον καθορισμό του χαρακτήρα καταγωγής των προαναφερθέντων προϊόντων.Κοινή δήλωση για το Πριγκιπάτο της Ανδόρας1. Προϊόντα καταγωγής Πριγκιπάτου της Ανδόρας θα γίνονται δεκτά από τη Νότια Αφρική ως καταγωγής Κοινότητας κατά την έννοια της παρούσας συμφωνίας.2. Το πρωτόκολλο αριθ. 1 εφαρμόζεται κατ' αναλογία με σκοπό τον καθορισμό του χαρακτήρα καταγωγής των προαναφερθέντων προϊόντων.Δήλωση της Επιτροπής για τη σώρευση με τη Νότια Αφρική στο πλαίσιο της τέταρτης σύμβασης ΑΚΕ-ΕΚΒάσει των διατάξεων σώρευσης που περιλαμβάνονται στο πρωτόκολλο σχετικά με τον ορισμό της έννοιας "καταγόμενα προϊόντα" ή "προϊόντα καταγωγής" και με τις μεθόδους διοικητικής συνεργασίας της συμφωνίας για το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου, η Ευρωπαϊκή Επιτροπή θα προτείνει τις κατάλληλες διατάξεις στα κράτη μέλη της Ευρωπαϊκής Ένωσης και των χωρών ΑΚΕ βάσει του άρθρου 34 του πρωτοκόλλου αριθ. 1 της τέταρτης σύμβασης ΑΚΕ-ΕΚ, για τη σώρευση με ύλες και εμπορεύματα της Νότιας Αφρικής.ΠΡΩΤΟΚΟΛΛΟ αριθ. 2για την αμοιβαία διοικητική συνδρομή στον τελωνειακό τομέαΆρθρο 1ΟρισμοίΓια τους σκοπούς του παρόντος πρωτοκόλλου:α) ως "τελωνειακή νομοθεσία", νοούνται οι νομοθετικές και κανονιστικές διατάξεις που ισχύουν στο έδαφος των κρατών μελών και οι οποίες διέπουν την εισαγωγή, την εξαγωγή, τη διαμετακόμιση των εμπορευμάτων και την υπαγωγή τους σε οποιοδήποτε άλλο τελωνειακό καθεστώς ή διαδικασία, συμπεριλαμβανομένων των μέτρων απαγόρευσης, περιορισμού και ελέγχου·β) ως "αιτούσα αρχή", νοείται η αρμόδια διοικητική αρχή που έχει οριστεί από συμβαλλόμενο μέρος για το συγκεκριμένο σκοπό και η οποία υποβάλλει αίτηση συνδρομής βάσει του παρόντος πρωτοκόλλου·γ) ως "αρχή στην οποία υποβάλλεται η αίτηση", νοείται η αρμόδια διοικητική αρχή που έχει οριστεί από συμβαλλόμενο μέρος για το συγκεκριμένο σκοπό και στην οποία υποβάλλεται η αίτηση

type: contracts

jurisdiction: EU


text: συνδρομής βάσει του παρόντος πρωτοκόλλου·δ) ως "δεδομένα προσωπικού χαρακτήρα", νοούνται όλες οι πληροφορίες σχετικά με γνωστό ή αναγνωρίσιμο φυσικό πρόσωπο·ε) ως "πράξη αντίθετη προς την τελωνειακή νομοθεσία", νοείται οποιαδήποτε παραβίαση ή απόπειρα παραβίασης τελωνειακής νομοθεσίας.Άρθρο 2Πεδίο εφαρμογής1. Τα συμβαλλόμενα μέρη οφείλουν να παρέχουν αμοιβαία συνδρομή, στα πλαίσια των αρμοδιοτήτων τους, με τον τρόπο και υπό τις προϋποθέσεις που ορίζει το παρόν πρωτόκολλο, ώστε να εξασφαλίζεται η ορθή εφαρμογή της τελωνειακής νομοθεσίας, ιδιαίτερα δε με σκοπό την πρόληψη, έρευνα και δίωξη των αντιθέτων προς την τελωνειακή νομοθεσία πράξεων.2. Η συνδρομή σε τελωνειακά ζητήματα, όπως ορίζεται στο παρόν πρωτόκολλο, αφορά οποιαδήποτε διοικητική αρχή των συμβαλλομένων μερών, αρμόδια για την εφαρμογή του παρόντος πρωτοκόλλου. Παρέχεται με την επιφύλαξη των διατάξεων που διέπουν την αμοιβαία συνδρομή σε ποινικές υποθέσεις. Αυτή δεν ισχύει για τις πληροφορίες που συλλέγονται στο πλαίσιο εξουσίας που ασκείται κατ' αίτηση μιας δικαστικής αρχής, εκτός αν η αρχή αυτή έχει παράσχει τη συγκατάθεσή της.3. Η συνδρομή στον τομέα της είσπραξης δασμών, φόρων ή προστίμων δεν καλύπτεται από το παρόν πρωτόκολλο.Άρθρο 3Συνδρομή κατόπιν αιτήσεως1. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση της παρέχει κάθε χρήσιμη πληροφορία, που της επιτρέπει να εξασφαλίσει την ορθή εφαρμογή της τελωνειακής νομοθεσίας, συμπεριλαμβανομένων των πληροφοριών σχετικά με δράσεις που διαπιστώθηκαν ή σχεδιάζονται και οι οποίες αποτελούν ή μπορούν να αποτελέσουν πράξεις αντίθετες προς την τελωνειακή νομοθεσία.2. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση την ενημερώνει σχετικά με το:α) εάν εμπορεύματα που εξήχθησαν από το έδαφος ενός από τα συμβαλλόμενα μέρη εισήχθησαν στο έδαφος του άλλου συμβαλλόμενου μέρους με τον δέοντα τρόπο, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα·β) εάν εμπορεύματα που εισήχθησαν στο έδαφος ενός από τα συμβαλλόμενα μέρη εξήχθησαν στο έδαφος του άλλου συμβαλλόμενου μέρους με τον δέοντα τρόπο, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εμπορεύματα.3. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει τα αναγκαία μέτρα, στο πλαίσιο των νομοθετικών ή κανονιστικών διατάξεών της, ώστε να εξασφαλίσει την επιτήρηση:α) των φυσικών ή νομικών προσώπων, για τα οποία πιθανολογείται ότι διαπράττουν ή έχουν διαπράξει πράξεις αντίθετες προς την τελωνειακή νομοθεσία·β) των χώρων όπου έχουν συγκεντρωθεί ή μπορούν να συγκεντρωθούν αποθέματα εμπορευμάτων υπό συνθήκες τέτοιες ώστε να πιθανολογείται ότι προορίζονται να χρησιμοποιηθούν σε επιχειρήσεις αντίθετες προς την τελωνειακή νομοθεσία·γ) των εμπορευμάτων που μεταφέρονται ή ενδέχεται να μεταφερθούν υπό συνθήκες τέτοιες ώστε να πιθανολογείται ότι προορίζονται να χρησιμοποιηθούν σε πράξεις αντίθετες προς την τελωνειακή νομοθεσία·δ) των μέσων μεταφοράς, τα οποία χρησιμοποιούνται ή μπορούν να χρησιμοποιηθούν υπό συνθήκες τέτοιες ώστε να πιθανολογείται ότι προορίζονται να χρησιμοποιηθούν σε πράξεις αντίθετες προς την τελωνειακή νομοθεσία.Άρθρο 4Αυτεπάγγελτη συνδρομήΤα συμβαλλόμενα μέρη παρέχουν, με δική τους πρωτοβουλία, αμοιβαία συνδρομή, σύμφωνα με τις νομικές ή κανονιστικές διατάξεις τους, εφόσον θεωρούν ότι αυτό είναι αναγκαίο για την ορθή εφαρμογή της τελωνειακής νομοθεσίας, παρέχοντας ιδίως ληφθείσες πληροφορίες που αφορούν:- δράσεις που συνιστούν ή που παρέχουν την εντύπωση ότι συνιστούν πράξεις αντίθετες προς την τελωνειακή νομοθεσία και οι οποίες είναι δυνατόν να ενδιαφέρουν


text: το άλλο συμβαλλόμενο μέρος,- νέα μέσα ή μεθόδους που χρησιμοποιούνται κατά τη διενέργεια πράξεων αντίθετων προς την τελωνειακή νομοθεσία,- εμπορεύματα που είναι γνωστό ότι αποτελούν αντικείμενο πράξεων αντίθετων προς την τελωνειακή νομοθεσία,- φυσικά και νομικά πρόσωπα για τα οποία πιθανολογείται ότι αναμιγνύονται ή έχουν αναμιχθεί σε πράξεις αντίθετες προς την τελωνειακή νομοθεσία,- μεταφορικά μέσα για τα οποία πιθανολογείται ότι έχουν χρησιμοποιηθεί, χρησιμοποιούνται ή ενδέχεται να χρησιμοποιηθούν για τη διενέργεια πράξεων αντίθετων προς την τελωνειακή νομοθεσία.Άρθρο 5Παράδοση/κοινοποίησηΚατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει, σύμφωνα με τις ισχύουσες σ'αυτήν νομοθετικές ή κανονιστικές διατάξεις, όλα τα αναγκαία μέτρα ούτως ώστε:- να παραδίδονται όλα τα έγγραφα ή- να κοινοποιούνται όλες οι αποφάσεις,που προέρχονται από την αιτούσα αρχή και που εμπίπτουν στο πεδίο εφαρμογής του παρόντος πρωτοκόλλου, σε παραλήπτη που διαμένει ή είναι εγκατεστημένος στο έδαφος της αρχής στην οποία υποβάλλεται η αίτηση.Οι αιτήσεις παράδοσης εγγράφων ή κοινοποίησης αποφάσεων πρέπει να έχουν συνταχθεί γραπτώς σε επίσημη γλώσσα της αρχής στην οποία υποβάλλεται η αίτηση ή σε γλώσσα αποδεκτή από αυτήν την αρχή.Άρθρο 6Μορφή και ουσία των αιτήσεων συνδρομής1. Οι αιτήσεις κατ' εφαρμογήν του παρόντος πρωτοκόλλου υποβάλλονται γραπτώς και συνοδεύονται από τα έγγραφα που θεωρούνται χρήσιμα για την εκτέλεση των αιτήσεων αυτών. Προφορικές αιτήσεις γίνονται δεκτές, εφόσον αυτό απαιτείται από τον επείγοντα χαρακτήρα της κατάστασης, αλλά πρέπει αμέσως να επιβεβαιώνονται γραπτώς.2. Οι αιτήσεις που υποβάλλονται σύμφωνα με την παράγραφο 1 περιλαμβάνουν τα ακόλουθα στοιχεία:α) την αιτούσα αρχή·β) το αιτούμενο μέτρο·γ) το θέμα και τον λόγο της αίτησης·δ) τις νομικές ή κανονιστικές διατάξεις, και άλλα σχετικά νομικά στοιχεία·ε) στοιχεία όσο το δυνατόν πιο ακριβή και κατανοητά, σχετικά με τα φυσικά ή νομικά πρόσωπα που αποτελούν τον στόχο των ερευνών·στ) περίληψη των σχετικών πραγματικών περιστατικών και των ερευνών που έχουν ήδη διενεργηθεί.3. Οι αιτήσεις συντάσσονται σε επίσημη γλώσσα της αρχής στην οποία απευθύνονται ή σε γλώσσα αποδεκτή από αυτή την αρχή. Η απαίτηση αυτή δεν ισχύει για τυχόν έγγραφα τα οποία συνοδεύουν την αίτηση που αναφέρεται στην παράγραφο 1.4. Εάν κάποια αίτηση δεν πληροί τις ανωτέρω καθοριζόμενες τυπικές προϋποθέσεις, είναι δυνατόν να ζητηθεί η διόρθωση ή η συμπλήρωσή της και, εν τω μεταξύ, μπορεί να διαταχθεί η λήψη συντηρητικών μέτρων.Άρθρο 7Εκτέλεση των αιτήσεων1. Για να ικανοποιήσει αίτηση συνδρομής, η αρχή στην οποία υποβάλλεται η αίτηση προβαίνει, στο πλαίσιο των αρμοδιοτήτων και των πόρων της, ως εάν ενεργούσε για ίδιο λογαριασμό ή κατόπιν αιτήσεως άλλων αρχών του αυτού συμβαλλόμενου μέρους, στην παροχή των πληροφοριών που ήδη διαθέτει και διεξάγει τις κατάλληλες έρευνες ή μεριμνά για τη διεξαγωγή τους. Η διάταξη αυτή ισχύει επίσης για οιαδήποτε άλλη αρχή στην οποία διαβιβάζεται η αίτηση από την προς ην η αίτηση αρχή δυνάμει του παρόντος πρωτοκόλλου, όταν η τελευταία αδυνατεί να ενεργήσει αφ' εαυτής.2. Οι αιτήσεις συνδρομής ικανοποιούνται σύμφωνα με τις νομικές ή κανονιστικές διατάξεις του συμβαλλόμενου μέρους στο οποίο απευθύνεται η αίτηση.3. Οι κατάλληλα εξουσιοδοτημένοι υπάλληλοι συμβαλλόμενου μέρους είναι δυνατόν, με τη συγκατάθεση του άλλου συμβαλλόμενου μέρους και υπό τις προϋποθέσεις που καθορίζει το τελευταίο, να παρίστανται και να λαμβάνουν από τα γραφεία της αρχής


text: στην οποία υποβάλλεται η αίτηση ή οιασδήποτε άλλης ενδιαφερόμενης σύμφωνα με την παράγραφο 1 αρχής, πληροφορίες σχετικά με δράσεις που συνιστούν ή ενδέχεται να συνιστούν πράξεις αντίθετες προς την τελωνειακή νομοθεσία, τις οποίες η αιτούσα αρχή χρειάζεται για τους σκοπούς του παρόντος πρωτοκόλλου.4. Οι δεόντως εξουσιοδοτημένοι υπάλληλοι συμβαλλόμενου μέρους είναι δυνατόν, με τη συγκατάθεση του άλλου συμβαλλόμενου μέρους και υπό τους όρους που αυτό καθορίζει, να παρίστανται κατά τις έρευνες που διεξάγονται στο έδαφος του τελευταίου.Άρθρο 8Μορφή υπό την οποία πρέπει να κοινοποιούνται οι πληροφορίες1. Η αρχή στην οποία υποβάλλεται η αίτηση κοινοποιεί τα αποτελέσματα των ερευνών στην αιτούσα αρχή, επισυνάπτοντας όλα τα σχετικά έγγραφα, κυρωμένα αντίγραφα ή άλλα σχετικά αντικείμενα.2. Οι πληροφορίες αυτές μπορούν να παρέχονται υπό μηχανογραφημένη μορφή.3. Πρωτότυπα έγγραφα διαβιβάζονται μόνο κατόπιν αιτήσεως, εφόσον αποδειχθούν ανεπαρκή τα κυρωμένα αντίγραφα. Τα πρωτότυπα αυτά επιστρέφονται το συντομότερο δυνατόν.Άρθρο 9Παρεκκλίσεις από την υποχρέωση παροχής συνδρομής1. Τα συμβαλλόμενα μέρη μπορούν να αρνηθούν τη συνδρομή ή να την εξαρτήσουν από την ικανοποίηση ορισμένων όρων ή αναγκών, όταν κάποιο από τα μέρη πιστεύει ότι παροχή συνδρομής στο πλαίσιο της παρούσας συμφωνίας:α) ενδέχεται να θίξει την κυριαρχία της Νότιας Αφρικής ή ενός κράτους μέλους που έχει κληθεί να παράσχει η συνδρομή σύμφωνα με το παρόν πρωτόκολλο, ήβ) ενδέχεται να θίξει τη δημοσία τάξη, την ασφάλειά τους ή άλλα ουσιώδη συμφέροντα, ιδίως στις περιπτώσεις που αναφέρονται στο άρθρο 10 παράγραφος 2, ήγ) συνεπάγεται παραβίαση βιομηχανικού, εμπορικού ή επαγγελματικού απορρήτου.2. Η παροχή συνδρομής μπορεί να αναβληθεί από την αρχή στην οποία υποβάλλεται η αίτηση για να μη δημιουργηθούν προσκόμματα σε διεξαγόμενη έρευνα, δικαστική δίωξη ή διαδικασία. Σε μια τέτοια περίπτωση, η αρχή στην οποία υποβάλλεται η αίτηση συμβουλεύεται την αιτούσα αρχή για να καθοριστεί αν η συνδρομή μπορεί να παρασχεθεί, αλλά με συγκεκριμένους όρους ή τρόπους που μπορεί να απαιτήσει η αρχή στην οποία υποβάλλεται η αίτηση.3. Σε περίπτωση που η αιτούσα αρχή επιδιώξει παροχή συνδρομής που η ίδια δεν θα ήταν σε θέση να παράσχει εάν της ζητηθεί, εφιστά στην αίτησή της την προσοχή επί του γεγονότος αυτού. Σε αυτή την περίπτωση, εναπόκειται στην αρχή στην οποία υποβάλλεται η αίτηση να αποφασίσει πώς θα ανταποκριθεί στην αίτηση.4. Στις περιπτώσεις που προβλέπονται στις παραγράφους 1 και 2, η απόφαση της αρχής στην οποία υποβάλλεται η αίτηση και η αιτιολόγησή της πρέπει να ανακοινώνονται αμελλητί στην αιτούσα αρχή.Άρθρο 10Ανταλλαγή πληροφοριών και απόρρητο1. Κάθε πληροφορία που ανακοινώνεται, υπό οποιαδήποτε μορφή, σύμφωνα με το παρόν πρωτόκολλο, είναι εμπιστευτική ή προσιτή σε περιορισμένο κύκλο προσώπων, σύμφωνα με τα ισχύοντα σε κάθε συμβαλλόμενο μέρος. Καλύπτεται από την υποχρέωση τήρησης του υπηρεσιακού απορρήτου και χαίρει της προστασίας που εξασφαλίζουν οι σχετικοί νόμοι που ισχύουν στο έδαφος του συμβαλλόμενου μέρους που την έλαβε, καθώς και οι αντίστοιχες διατάξεις που ισχύουν στις κοινοτικές αρχές.2. Τα δεδομένα προσωπικού χαρακτήρα ανταλλάσσονται μόνον εάν το συμβαλλόμενο μέρος που θα μπορούσε να τα λάβει αναλαμβάνει να τους παράσχει προστασία τουλάχιστον ισοδύναμη με εκείνην που ισχύει στη συγκεκριμένη περίπτωση στο συμβαλλόμενο μέρος που ενδέχεται να τα διαβιβάσει. Προς τον σκοπό αυτό, τα συμβαλλόμενα μέρη ανταλλάσσουν πληροφορίες σχετικά με τους


text: κανόνες που ισχύουν σ' αυτά, συμπεριλαμβανομένων, ενδεχομένως, των κανόνων δικαίου που ισχύουν στα κράτη μέλη της Κοινότητας.3. Η χρησιμοποίηση πληροφοριών που ελήφθησαν δυνάμει του παρόντος πρωτοκόλλου, στο πλαίσιο δικαστικών ή διοικητικών διαδικασιών που κινήθηκαν κατόπιν της διαπίστωσης πράξεων αντίθετων προς την τελωνειακή νομοθεσία, θεωρείται ότι εξυπηρετεί τους σκοπούς του παρόντος πρωτοκόλλου. Συνεπώς, τα συμβαλλόμενα μέρη μπορούν, στα αρχεία αποδεικτικών στοιχείων που τηρούν, στις εκθέσεις και τις μαρτυρίες καθώς και σε διαδικασίες και καταγγελίες που παραπέμπονται στα δικαστήρια, να χρησιμοποιούν ως αποδεικτικά στοιχεία πληροφορίες που έχουν λάβει και έγγραφα που συμβουλεύθηκαν, σύμφωνα με τις διατάξεις του παρόντος πρωτοκόλλου. Η αρμόδια αρχή που χορήγησε τις πληροφορίες αυτές ή που έδωσε πρόσβαση στα έγγραφα ενημερώνεται για τη χρησιμοποίηση αυτή.4. Οι συλλεγόμενες πληροφορίες χρησιμοποιούνται αποκλειστικά για τους σκοπούς του παρόντος πρωτοκόλλου. Εάν ένα συμβαλλόμενο μέρος επιθυμεί να χρησιμοποιήσει τέτοιες πληροφορίες για άλλους σκοπούς, πρέπει να λάβει προηγουμένως τη γραπτή συγκατάθεση της αρχής που παρέσχε τις πληροφορίες. Αυτή η χρησιμοποίηση των πληροφοριών υπόκειται στους περιορισμούς που επιβάλλει η εν λόγω αρχή.Άρθρο 11Εμπειρογνώμονες και μάρτυρεςΥπάλληλος αρχής στην οποία υποβάλλεται η αίτηση είναι δυνατόν να εξουσιοδοτηθεί να παρασταθεί, εντός των ορίων της παραχωρούμενης άδειας, ως εμπειρογνώμονας ή μάρτυρας, σε δικαστικές ή διοικητικές διαδικασίες που κινούνται στους τομείς που καλύπτει το παρόν πρωτόκολλο, και να προσκομίσει αντικείμενα, έγγραφα ή κυρωμένα αντίγραφά τους τα οποία, ενδεχομένως, είναι αναγκαία για τις διαδικασίες. Η αίτηση παραστάσεως πρέπει να αναφέρει επακριβώς τη δικαστική ή διοικητική αρχή ενώπιον της οποίας πρέπει να παρασταθεί αυτός ο υπάλληλος, και σε ποια υπόθεση και υπό ποία ιδιότητα ή αρμοδιότητα θα ακουσθεί.Άρθρο 12Δαπάνες συνδρομήςΤα συμβαλλόμενα μέρη παραιτούνται αμοιβαίως από κάθε διεκδίκηση επιστροφής δαπανών, που προκύπτουν από την εφαρμογή του παρόντος πρωτοκόλλου, εκτός, όπου κρίνεται σκόπιμο, από τις δαπάνες για εμπειρογνώμονες και μάρτυρες και από δαπάνες για διερμηνείς και μεταφραστές οι οποίοι δεν εξαρτώνται από δημόσιες υπηρεσίες.Άρθρο 13Εφαρμογή1. Η εφαρμογή του παρόντος πρωτοκόλλου ανατίθεται, αφενός μεν, στις τελωνειακές αρχές της Νότιας Αφρικής, αφετέρου δε, στις αρμόδιες υπηρεσίες της Επιτροπής των Ευρωπαϊκών Κοινοτήτων και, ενδεχομένως, στις τελωνειακές αρχές των κρατών μελών. Οι προαναφερθείσες αρχές αποφασίζουν σχετικά με όλα τα πρακτικά μέτρα και τις ρυθμίσεις που απαιτούνται για την εφαρμογή του, λαμβάνοντας υπόψη τους ισχύοντες κανόνες, ιδίως στον τομέα της προστασίας των δεδομένων. Μπορούν επίσης να προτείνουν στις αρμόδιες αρχές τις τροποποιήσεις που, κατά τη γνώμη τους, θα πρέπει να επέλθουν στο παρόν πρωτόκολλο.2. Τα συμβαλλόμενα μέρη διαβουλεύονται μεταξύ τους και, ακολούθως, τηρούνται αμοιβαίως ενήμερα σχετικά με τους λεπτομερείς κανόνες εφαρμογής που θεσπίζονται σύμφωνα με τις διατάξεις του παρόντος πρωτοκόλλου.Άρθρο 14Άλλες συμφωνίες1. Λαμβάνοντας υπόψη τις αντίστοιχες αρμοδιότητες της Ευρωπαϊκής Κοινότητας και των κρατών μελών της, οι διατάξεις του παρόντος πρωτοκόλλου:- δεν θίγουν τις υποχρεώσεις των συμβαλλομένων μερών στα πλαίσια άλλης διεθνούς συμφωνίας ή σύμβασης,- θεωρείται ότι συμπληρώνουν τις συμφωνίες αμοιβαίας συνδρομής οι οποίες έχουν συναφθεί ή θα μπορούσαν να συναφθούν μεταξύ μεμονωμένων κρατών μελών και της Νότιας Αφρικής,- δεν θίγουν τις κοινοτικές διατάξεις σχετικά με την κοινοποίηση μεταξύ των αρμοδίων υπηρεσιών της Επιτροπής των Ευρωπαϊκών Κοινοτήτων και των τελωνειακών αρχών των κρατών μελών οποιασδήποτε πληροφορίας η οποία αποκτάται στους τομείς


text: που καλύπτονται από τον παρόν πρωτόκολλο και η οποία θα μπορούσε να παρουσιάζει κοινοτικό ενδιαφέρον.2. Παρά τις διατάξεις της παραγράφου 1, οι διατάξεις του παρόντος πρωτοκόλλου υπερισχύουν έναντι των διατάξεων οιασδήποτε διμερούς συμφωνίας για την αμοιβαία συνδρομή η οποία έχει ή θα μπορούσε να συναφθεί μεταξύ μεμονωμένων κρατών μελών και της Νότιας Αφρικής, εφόσον οι διατάξεις των τελευταίων είναι ασυμβίβαστες προς τις διατάξεις του παρόντος πρωτοκόλλου.3. Σχετικά με τα ζητήματα που αφορούν την εφαρμογή του παρόντος πρωτοκόλλου, τα συμβαλλόμενα μέρη προβαίνουν σε αμοιβαίες διαβουλεύσεις για να επιλύσουν το θέμα στα πλαίσια του συμβουλίου συνεργασίας, τη σύσταση του οποίου προβλέπει το άρθρο 97 της συμφωνίας.ΤΕΛΙΚΗ ΠΡΑΞΗΟ πληρεξούσιοι:ΤΟΥ ΒΑΣΙΛΕΙΟΥ ΤΟΥ ΒΕΛΓΙΟΥ,ΤΟΥ ΒΑΣΙΛΕΙΟΥ ΤΗΣ ΔΑΝΙΑΣ,ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ,ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ,ΤΟΥ ΒΑΣΙΛΕΙΟΥ ΤΗΣ ΙΣΠΑΝΙΑΣ,ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ,ΤΗΣ ΙΡΛΑΝΔΙΑΣ,ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ,ΤΟΥ ΜΕΓΑΛΟΥ ΔΟΥΚΑΤΟΥ ΤΟΥ ΛΟΥΞΕΜΒΟΥΡΓΟΥ,ΤΟΥ ΒΑΣΙΛΕΙΟΥ ΤΗΣ ΟΛΛΑΝΔΙΑΣ,ΤΗΣ ΔΗΜΟΚΡΑΤΙΑΣ ΤΗΣ ΑΥΣΤΡΙΑΣ,ΤΗΣ ΠΟΡΤΟΓΑΛΙΚΗΣ ΔΗΜΟΚΡΑΤΙΑΣ,ΤΗΣ ΔΗΜΟΚΡΑΤΙΑΣ ΤΗΣ ΦΙΝΛΑΝΔΙΑΣ,ΤΟΥ ΒΑΣΙΛΕΙΟΥ ΤΗΣ ΣΟΥΗΔΙΑΣ,ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΑΣ ΙΡΛΑΝΔΙΑΣ,συμβαλλόμενα μέρη της συνθήκης για των ίδρυση της ΕΥΡΩΠΑΪΚΗΣ ΚΟΙΝΟΤΗΤΑΣ,στο εξής "κράτη μέλη",και Η ΕΥΡΩΠΑΪΚΗ ΚΟΙΝΟΤΗΤΑ, στο εξής "Κοινότητα",αφενός,και ο πληρεξούσιος τηςΔΗΜΟΚΡΑΤΙΑΣ ΤΗΣ ΝΟΤΙΑΣ ΑΦΡΙΚΗΣ, στο εξής "Νότια Αφρική",αφετέρου,που συναντήθηκαν στην Πραιτώρια, στις ένδεκα Οκτωβρίου χίλια εννιακόσια ενενήντα εννέα για την υπογραφή της συμφωνίας για το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας, αφενός, και της Δημοκρατίας της Νότιας Αφρικής, αφετέρου, στο εξής "η συμφωνία", θέσπισαν τα ακόλουθα κείμενα:Τη συμφωνία συμπεριλαμβανομένων των παραρτημάτων της και των παρακάτω πρωτοκόλλων:Πρωτόκολλο αριθ. 1 για τον καθορισμό της έννοιας "καταγόμενα προϊόντα ή προϊόντα καταγωγής" και τις μεθόδους διοικητικής συνεργασίας,Πρωτόκολλο αριθ. 2 για την αμοιβαία διοικητική συνδρομή σε τελωνειακά ζητήματα.Οι πληρεξούσιοι της Κοινότητας και της Νότιας Αφρικής ενέκριναν τα κείμενα των κοινών δηλώσεων που απαριθμούνται στη συνέχεια και επισυνάπτονται στην παρούσα τελική πράξη:Κοινή δήλωση για τη μη εκτέλεσηΚοινή δήλωση για τις επιστροφές κατά την εξαγωγήΚοινή δήλωση για την επιτάχυνση του ρυθμού κατάργησης δασμών από τη Νότια ΑφρικήΚοινή δήλωση για τις γεωργικές ποσοστώσειςΚοινή δήλωση για τις κρατικές ενισχύσειςΚοινή δήλωση για την αλιείαΚοινή δήλωση για τις διμερείς συμφωνίεςΚοινή δήλωση για την παράνομη μετανάστευσηΟ πληρεξούσιος της Νότιας Αφρικής έλαβε γνώση των δηλώσεων που απαριθμούνται στη συνέχεια και επισυνάπτονται στην τελική πράξη:Δήλωση της Κοινότητας για το ουσιώδες στοιχείοΔήλωση της Κοινότητας για τις χρηματοδοτικές πτυχές της συνεργασίαςΔήλωση της Ευρωπαϊκής Τράπεζας Επενδύσεων (ΕΤΕ) για τις χρηματοδοτικές πτυχές της συνεργασίαςΟι πληρεξούσιοι της Κοινότητας έλαβαν γνώση των δηλώσεων που απαριθμούνται στη συνέχεια και επισυνάπτονται στην παρούσα τελική πράξη:Δήλωση της Νότιας Αφρικής για το ουσιώδες στοιχείοΔήλωση της Νότιας Αφρικής για τα μέτρα υγειονομικής και φυτοϋγειονομικής προστασίαςΔήλωση της Νότιας Αφρικής για τις χρηματοδοτικές πτυχές της συνεργασίαςΕπίσης, οι πληρεξούσιοι των κρατών μελών και της Νότιας Αφρικής ενέκριναν τα συμφωνηθέντα πρακτικά των διαπραγματεύσεων, που επισυνάπτονται στην παρούσα τελική πράξη.Hecho en Pretoria, el once de octubre de mil novecientos noventa y nueve.Udfærdiget i Pretoria den elevte oktober nitten hundrede og nioghalvfems.Geschehen zu Pretoria am elften Oktober neunzehnhundertneunundneunzig.Έγινε στην Πρετόρια, στις ένδεκα Οκτωβρίου χίλια εννιακόσια ενενήντα εννέα.Done at Pretoria on the eleventh day of October in the year one thousand nine hundred and ninety-nine.Fait à Pretoria, le onze octobre mil neuf cent quatre-vingt dix-neuf.Fatto a


text: Pretoria, addì undici ottobre millenovecentonovantanove.Gedaan te Pretoria, de elfde oktober negentienhonderd negenennegentig.Feito em Pretória, em onze de Outubro de mil novecentos e noventa e nove.Tehty Pretoria yhdentenätoista päivänä lokakuuta vuonna tuhatyhdeksänsataayhdeksänkymmentäyhdeksän.Som skedde i Pretoria den elfte oktober nittonhundranittionio.Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar>PIC FILE= "L_1999311EL.040701.TIF">>PIC FILE= "L_1999311EL.040702.TIF">Pour le Royaume de Belgique/Voor het Koninkrijk België/Für das Königreich Belgien>PIC FILE= "L_1999311EL.040801.TIF">Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale./Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest./Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.For Kongeriget Danmark>PIC FILE= "L_1999311EL.040802.TIF">Für die Bundesrepublik Deutschland>PIC FILE= "L_1999311EL.040803.TIF">Για την Ελληνική Δημοκρατία>PIC FILE= "L_1999311EL.040804.TIF">Por el Reino de España>PIC FILE= "L_1999311EL.040805.TIF">Pour la République française>PIC FILE= "L_1999311EL.040901.TIF">Thar ceann na hÉireann/For Ireland>PIC FILE= "L_1999311EL.040902.TIF">Per la Repubblica italiana>PIC FILE= "L_1999311EL.040903.TIF">Pour le Grand-Duché de Luxembourg>PIC FILE= "L_1999311EL.040904.TIF">Voor het Koninkrijk der Nederlanden>PIC FILE= "L_1999311EL.040905.TIF">Für die Republik Österreich>PIC FILE= "L_1999311EL.040906.TIF">Pela República Portuguesa>PIC FILE= "L_1999311EL.040907.TIF">Suomen tasavallan puolesta/För Republiken Finland>PIC FILE= "L_1999311EL.041001.TIF">För Konungariket Sverige>PIC FILE= "L_1999311EL.041002.TIF">For the United Kingdom of Great Britain and Northern Ireland>PIC FILE= "L_1999311EL.041003.TIF">For the Republic of South Africa/wa Repapoliki ya Afrika BorwaYa Rephaboliki ya Afrika BorwaWa Rephaboliki ya Aforika BorwaWeRiphabliki yaseNingizimu Afrikawa Rephabuliki ya Afurika TshipembeWa Riphabliki ra Afrika-DzongaVir die Republiek van Suid-AfrikaWeRiphabhliki yeSewula AfrikaWeRiphablikhi yoMzantsi AfrikaWeRiphabhulikhi yaseNingizimu Afrika>PIC FILE= "L_1999311EL.041004.TIF">Κοινή δήλωση για τη μη εκτέλεσηΤα μέρη συμφωνούν ότι η παραβίαση των ουσιωδών στοιχείων της συμφωνίας που αναφέρονται στο άρθρο 3 παράγραφος 3 της παρούσας συμφωνίας συνίσταται μόνο σε σοβαρή παραβίαση των δημοκρατικών αρχών ή των θεμελιωδών δικαιωμάτων του ανθρώπου ή σε σοβαρή διακοπή του κράτους δικαίου, με αποτέλεσμα τη δημιουργία περιβάλλοντος που δεν ευνοεί τη διενέργεια διαβουλεύσεων ή κατά το οποίο οποιαδήποτε καθυστέρηση θα ήταν ζημιογόνος για τους στόχους ή τα συμφέροντα των μερών της παρούσας συμφωνίας.Τα μέρη συμφωνούν, επίσης, ότι τα κατάλληλα μέτρα που αναφέρονται στο άρθρο 3 παράγραφοι 1, 3 και 5 της παρούσας συμφωνίας πρέπει να είναι ανάλογα προς την παραβίαση. Κατά την επιλογή και την εφαρμογή αυτών των μέτρων, τα μέρη θα καταβάλουν ιδιαίτερη προσοχή στις πλέον ευπαθείς ομάδες του πληθυσμού και θα διασφαλίσουν ότι αυτές δεν θα βρεθούν αδικαιολόγητα σε δυσμενή θέση.Κοινή δήλωση για τις επιστροφές κατά την εξαγωγή1. Κατά τη διαπραγμάτευση των εμπορικών ρυθμίσεων της συμφωνίας, τα μέρη εξέτασαν για κάθε περίπτωση χωριστά, τις ενδεχόμενες επιπτώσεις των μηχανισμών επιστροφών κατά την εξαγωγή στη διαδικασία ελευθέρωσης του εμπορίου.2. Η Κοινότητα δηλώνει από την πλευρά της ότι θα πραγματοποιηθεί περαιτέρω εξέταση των μελλοντικών επιστροφών κατά την εξαγωγή, όσον αφορά τις συναλλαγές με τη Νότια Αφρική, όταν ολοκληρωθούν οι τρέχουσες συζητήσεις για τη γεωργική μεταρρύθμιση.Κοινή δήλωση για την επιτάχυνση του ρυθμού κατάργησης δασμών από τη Νότια ΑφρικήΤα μέρη συμφωνούν να επιταχύνουν την εφαρμογή των διαδικασιών που προβλέπονται στο


text: άρθρο 17 της παρούσας συμφωνίας κατά τη διάρκεια ενδιάμεσης περιόδου πριν από τη θέση σε ισχύ της παρούσας συμφωνίας, ώστε να επιτραπεί η πιθανή εφαρμογή ταχύτερου χρονοδιαγράμματος για κατάργηση των δασμών και των επιστροφών κατά την εξαγωγή κατά την ημερομηνία θέσης σε εφαρμογή της παρούσας συμφωνίας.Κοινή δήλωση για τις γεωργικές ποσοστώσεις1. Οι παράγοντες ετήσιας αύξησης που παρατίθενται στο παράρτημα IV κατάσταση 6 και στο παράρτημα VI καταστάσεις 3 και 4 της παρούσας συμφωνίας θα εξετάζονται περιοδικά και θα επιβεβαιώνεται η ισχύς τους, αρχής γενομένης πέντε έτη το αργότερο μετά τη θέση σε ισχύ της παρούσας συμφωνίας.2. Όσον αφορά, ιδίως, τα μεταποιημένα φρούτα (ροδάκινα, αχλάδια και βερίκοκα), η Νότια Αφρική συμφωνεί να διαχειριστεί με ισορροπία τις εξαγωγές της προς την Κοινότητα.Κοινή δήλωση για τις κρατικές ενισχύσειςΤα μέρη συμφωνούν ότι η οικονομία της Νότιας Αφρικής και οι οικονομίες της Κοινότητας για την ανάπτυξη της Νότιας Αφρικής, οι οποίες χαρακτηρίζονται από έντονη αλληλεπίδραση, υπόκεινται σε ουσιαστική αναδιάρθρωση που θα διευκολυνθεί από την κυβέρνηση της Νότιας Αφρικής.Κοινή δήλωση για την αλιείαΤα μέρη καταβάλλουν κάθε δυνατή προσπάθεια για να διαπραγματευθούν και να συνάψουν τη συμφωνία για την αλιεία που αναφέρεται στο άρθρο 62 της παρούσας συμφωνίας μέχρι το τέλος του έτους 2000 το αργότερο.Κοινή δήλωση για τις διμερείς συμφωνίεςΜε την επιφύλαξη ενδεχόμενων ενδείξεων περί του αντιθέτου στην παρούσα συμφωνία, οποιαδήποτε δικαιώματα ενός ή περισσοτέρων κρατών μελών της Ευρωπαϊκής Ένωσης που απορρέουν από τέτοιες συμφωνίες δεν θεωρείται ότι επεκτείνονται και στα λοιπά κράτη μέλη.Κοινή δήλωση για την παράνομη μετανάστευσηΤα μέρη, αναγνωρίζοντας τη σημασία της συνεργασίας τους για την πρόληψη και τον έλεγχο της παράνομης μετανάστευσης, εκφράζουν την πρόθεσή τους να εξετάσουν τα θέματα αυτά στο πλαίσιο του συμβουλίου συνεργασίας ενόψει της εξεύρεσης λύσεων στα προβλήματα που ενδέχεται να ανακύψουν σ' αυτόν τον τομέα.Δήλωση της Κοινότητας για το ουσιώδες στοιχείοΣτο πλαίσιο ενός πολιτικού και θεσμικού περιβάλλοντος που σέβεται τα δικαιώματα του ανθρώπου, τις δημοκρατικές αρχές και το κράτος δικαίου, η Κοινότητα θεωρεί ως χρηστή διακυβέρνηση τη διαφανή και υπεύθυνη διαχείριση όλων των ανθρώπινων, φυσικών, εξωτερικών και εσωτερικών οικονομικών και χρηματοδοτικών πόρων με σκοπό τη δίκαιη και βιώσιμη ανάπτυξη.Δήλωση της Κοινότητας για τις χρηματοδοτικές πτυχές της συνεργασίαςΚατά το παρελθόν, δημιουργήθηκε ειδικό χρηματοδοτικό μέσο, το ευρωπαϊκό πρόγραμμα για την ανασυγκρότηση και την ανάπτυξη (EPRD), με τον κανονισμό (ΕΚ) αριθ. 2259/96 του Συμβουλίου. Η Κοινότητα ενέκρινε 500 περίπου εκατομμύρια Ecu για το εν λόγω μέσο κατά την περίοδο 1996-1999 προκειμένου να στηρίξει τις πολιτικές της κυβέρνησης της Νότιας Αφρικής και υπεγράφησαν συμφωνίες σ' αυτήν τη βάση. Το ποσό αυτό καλύπτει τέσσερις ετήσιες πιστώσεις, που εγκρίνονται από την αρμόδια για τον προϋπολογισμό αρχή της Κοινότητας. Η Κοινότητα εκφράζει την πρόθεσή της να διατηρήσει τη χρηματοδοτική συνεργασία της με τη Νότια Αφρική σε ουσιαστικά επίπεδα και να λάβει τις αναγκαίες σχετικές αποφάσεις βάσει πρότασης της Επιτροπής.Θα ήταν δυνατό να διατεθούν και άλλα κατάλληλα χρηματοδοτικά μέσα (π.χ. στο πλαίσιο της συμφωνίας συνεργασίας ΑΚΕ-ΕΚ) μόλις τεθεί σε ισχύ η παρούσα συμφωνία. Στο πλαίσιο αυτό, η Κοινότητα θα ήθελε να εξετάσει την πιθανότητα διοχέτευσης μέρους της μελλοντικής της βοήθειας με συγκεκριμένους στόχους (π.χ. τις νεοσύστατες


text: επιχειρήσεις) με τη μορφή επιχειρηματικών κεφαλαίων ή επιδοτήσεων επιτοκίων των δανείων που παρέχει η ΕΤΕ από τους ιδίους πόρους της.Δήλωση της Ευρωπαϊκής Τράπεζας Επενδύσεων (ΕΤΕ) για τις χρηματοδοτικές πτυχές της συνεργασίαςΌπως ορίστηκε στη συμφωνία πλαίσιο που υπεγράφη μεταξύ της Νότιας Αφρικής και της ΕΤΕ στις 12 Σεπτεμβρίου 1995, η ΕΤΕ εξουσιοδοτήθηκε από το διοικητικό συμβούλιο στις 19 Ιουνίου 1995 να χορηγήσει στη Νότια Αφρική δάνεια μέχρι συνολικού ποσού 300 εκατομμυρίων Ecu από τους ίδιους πόρους της Τράπεζας κατά τη διάρκεια διετούς περιόδου από τις 19 Ιουνίου 1995 έως τις 19 Ιουνίου 1997. Βάσει δεύτερης εξουσιοδότησης του διοικητικού συμβουλίου στις 12 Ιουνίου 1997 και συμπληρωματικής συμφωνίας πλαισίου που υπεγράφη μεταξύ της Νότιας Αφρικής και της ΕΤΕ στις 6 Μαρτίου 1998, επετράπη η χορήγηση 375 ακόμη εκατομμυρίων Ecu για την περίοδο από τον Ιούνιο 1997 έως τον Δεκέμβριο 1999.Το άρθρο αναφέρεται σε ενδεχόμενη επέκταση των δραστηριοτήτων αυτών της Τράπεζας κατά τη λήξη της εν λόγω περιόδου.Στο πλαίσιο της εν λόγω εντολής, η ΕΤΕ επιθυμεί να εξετάσει το ενδεχόμενο χορήγησης δανείων σε δανειολήπτες από τη Νότια Αφρική και προγράμματα στη Νότια Αφρική και, κατά περίπτωση, για προγράμματα στην περιοχή της SADC.Δήλωση της Νότιας Αφρικής για το ουσιώδες στοιχείοΧρηστή διακυβέρνηση σημαίνει για τη Νότια Αφρική συμμόρφωση με το σύνταγμα της χώρας (πράξη αριθ. 108 του 1996), ιδίως, με τις διατάξεις που αφορούν τη διαφανή, δίκαιη και υπεύθυνη διαχείριση των ανθρώπινων, φυσικών, οικονομικών και χρηματοδοτικών πόρων με σκοπό την οικονομική και βιώσιμη ανάπτυξη.Δήλωση της Νότιας Αφρικής για τα μέτρα υγειονομικής και φυτοϋγειονομικής προστασίαςΗ κυβέρνηση της Νότιας Αφρικής επιθυμεί να υπογραμμίσει ότι η ομαλή και αποτελεσματική λειτουργία του μηχανισμού για την εφαρμογή μέτρων υγειονομικής και φυτοϋγειονομικής προστασίας έχει ζωτική σημασία για την επιτυχή και αποτελεσματική εφαρμογή της παρούσας συμφωνίας. Η Νότια Αφρική ως προνομιούχος εμπορικός εταίρος, καλεί την Κοινότητα να την αντιμετωπίσει ως χώρα πρωταρχικής σημασίας όσον αφορά τις σχέσεις στον υγειονομικό και φυτοϋγειονομικό τομέα.Δήλωση της Νότιας Αφρικής για τις χρηματοδοτικές πτυχές της συνεργασίαςΗ κυβέρνηση της Νότιας Αφρικής προβλέπει ότι θα διατηρηθεί, τουλάχιστον, το παρόν επίπεδο χρηματοδοτικής συνεργασίας με τη μορφή μη επιστρεπτέων ενισχύσεων για τη χρηματοδότηση πέραν του 1999.ΣΥΜΦΩΝΗΘΕΝΤΑ ΠΡΑΚΤΙΚΑΤα συμβαλλόμενα μέρη συμφωνούν ότι:Για το άρθρο 4ένας τακτικός διάλογος μεταξύ των μερών, θα αρχίσει μόλις η συμφωνία τεθεί σε προσωρινή εφαρμογή.


text:
 Avis juridique important
 |
 22003D0041
 Απόφαση της Μεικτής Επιτροπής του ΕΟX αριθ. 41/2003, της 16ης Μαΐου 2003, για τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 193 της 31/07/2003 σ. 0006 - 0007
 Απόφαση της Μεικτής Επιτροπής του ΕΟXαριθ. 41/2003της 16ης Μαΐου 2003για τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε από την απόφαση αριθ. 159/2002 της Μεικτής Επιτροπής του ΕΟΧ, της 6ης Δεκεμβρίου 2002(1).(2) Πρέπει να ενσωματωθεί στη συμφωνία η οδηγία 2002/41/ΕΚ της Επιτροπής, της 17ης Μαΐου 2002, για την προσαρμογή στην τεχνική πρόοδο της οδηγίας 95/1/ΕΚ του Ευρωπαϊκού Κοινοβουλίου και του Συμβουλίου σχετικά με την εκ κατασκευής ανώτατη ταχύτητα, καθώς και τη μέγιστη ροπή και τη μέγιστη καθαρή ισχύ του κινητήρα δίκυκλων ή τρίκυκλων οχημάτων με κινητήρα(2).(3) Πρέπει να ενσωματωθεί στη συμφωνία η οδηγία 2002/78/ΕΚ της Επιτροπής, της 1ης Οκτωβρίου 2002, για την προσαρμογή στην τεχνική πρόοδο της οδηγίας 71/320/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους(3).(4) Πρέπει να ενσωματωθεί στη συμφωνία η οδηγία 2002/80/ΕΚ της Επιτροπής, της 3ης Οκτωβρίου 2002, σχετικά με την προσαρμογή στην τεχνική πρόοδο της οδηγίας 70/220/ΕΟΚ του Συμβουλίου όσον αφορά τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα(4),ΑΠΟΦΑΣΙΖΕΙ:Άρθρο 1Το κεφάλαιο Ι του παραρτήματος ΙΙ της συμφωνίας τροποποιείται ως εξής:1. Στο σημείο 3 (οδηγία 70/220/ΕΟΚ του Συμβουλίου) προστίθεται η ακόλουθη περίπτωση:"- 32002 L 0080: Οδηγία 2002/80/ΕΚ της Επιτροπής, της 3ης Οκτωβρίου 2002 (ΕΕ L 291 της 28.10.2002, σ. 20)."2. Στο σημείο 10 (οδηγία 71/320/ΕΟΚ του Συμβουλίου) προστίθεται η ακόλουθη περίπτωση:"- 32002 L 0078: Οδηγία 2002/78/ΕΚ της Επιτροπής, της 1ης Οκτωβρίου 2002 (ΕΕ L 267 της 4.10.2002, σ. 23)."3. Στο σημείο 45ιθ (οδηγία 95/1/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο κείμενο:", όπως τροποποιήθηκε με:- 32002 L 0041: Οδηγία 2002/41/ΕΚ της Επιτροπής, της 17ης Μαΐου 2002 (ΕΕ L 133 της 18.5.2002, σ. 17)."Άρθρο 2Τα κείμενα των οδηγιών 2002/41/ΕΚ, 2002/78/ΕΚ και 2002/80/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 17 Μαΐου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 16 Μαΐου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 38 της 13.2.2003, σ. 11.(2) ΕΕ L 133 της 18.5.2002, σ. 17.(3) ΕΕ L 267 της 4.10.2002, σ. 23.(4) ΕΕ L 291 της 28.10.2002, σ. 20.(5) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21999D0722(12)
 Απόφαση της Μεικτής Επιτροπής του ΕΟΧ αριθ. 93/98 της 25ης Σεπτεμβρίου 1998 για την τροποποίηση του παραρτήματος ΧΙ (τηλεπικοινωνιακές υπηρεσίες) της συμφωνίας για τον ΕΟΧ
 Επίσημη Εφημερίδα αριθ. L 189 της 22/07/1999 σ. 0067 - 0067
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧΑριθ. 93/98της 25ης Σεπτεμβρίου 1998για την τροποποίηση του παραρτήματος ΧΙ (τηλεπικοινωνιακές υπηρεσίες) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας:ότι το παράρτημα ΧΙ της συμφωνίας τροποποιήθηκε με την απόφαση αριθ. 75/98 της Μεικτής Επιτροπής του ΕΟΧ της 17ης Ιουλίου 1998(1)·ότι η σύσταση 98/195/ΕΚ της Επιτροπής, της 8ης Ιανουαρίου 1998, για τη διασύνδεση σε ελεύθερη αγορά τηλεπικοινωνιών (Μέρος 1 - Τιμολόγηση της διασύνδεσης)(2), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το ακόλουθο σημείο παρεμβάλλεται μετά το σημείο 26στ (ψήφισμα 97/C 181/01 του Συμβουλίου) του παραρτήματος ΧΙ της συμφωνίας: "26ζ. 398 Χ 0195: Σύσταση 98/195/ΕΚ της Επιτροπής, της 8ης Ιανουαρίου 1998, για τη διασύνδεση σε ελεύθερη αγορά τηλεπικοινωνιών (Μέρος 1 - Τιμολόγηση της διασύνδεσης) (ΕΕ L 73 της 12.3.1998, σ. 42)."Άρθρο 2Τα κείμενα της σύστασης 98/195/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.Άρθρο 3Η παρούσα απόφαση αρχίζει να ισχύει στις 26 Σεπτεμβρίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 25 Σεπτεμβρίου 1998.Για τη Μεικτή Επιτροπή του ΕΟΧΟ ΠρόεδροςN. v. LIECHTENSTEIN(1) ΕΕ L 172 της 8.7.1999, σ. 54.(2) ΕΕ L 73 της 12.3.1998, σ. 42.


text:
 Avis juridique important
 |
 11992M/PRO/F
 Συνθήκη για την Ευρωπαϊκή Ένωση - Πρωτόκολλο για τη Γαλλία
 Επίσημη Εφημερίδα αριθ. C 191 της 29/07/1992 σ. 0090
 ΠΡΩΤΟΚΟΛΛΟ για τη Γαλλία ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ, ΕΠΙΘΥΜΩΝΤΑΣ να λάβουν υπόψη ένα ιδιαίτερο σημείο που αφορά τη Γαλλία, ΣΥΜΦΩΝΗΣΑΝ τις ακόλουθες διατάξεις που προσαρτώνται στη συνθήκη περί ιδρύσεως της Ευρωπαϊκής Κοινότητας: Η Γαλλία διατηρεί το προνόμιο της έκδοσης νομισμάτων στα υπερπόντια εδάφη της σύμφωνα με τις διατάξεις της εθνικής της νομοθεσίας και είναι αποκλειστικά αρμόδια για τον καθορισμό της ισοτιμίας του φράγκου Γαλλικών Αποικιών Ειρηνικού (CFP franc).


text:
 17.3.2016
 EL
 Επίσημη Εφημερίδα της Ευρωπαϊκής Ένωσης
 L 72/61
 ΑΠΌΦΑΣΗ αριθ. 2/2016 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
 της 7ης Μαρτίου 2016
 για το διορισμό ενός μέλους του διοικητικού συμβουλίου του Κέντρου Ανάπτυξης των Επιχειρήσεων (ΚΑΕ) [2016/384]
 Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
 Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στο Ουαγκαντούγκου στις 22 Ιουνίου 2010 (3), και ιδίως το άρθρο 2 παράγραφος 6 του παραρτήματος III,
 Έχοντας υπόψη την απόφαση αριθ. 8/2005 της Επιτροπής των Πρέσβεων ΑΚΕ-ΕΚ, της 20ής Ιουλίου 2005, σχετικά με το καταστατικό και τον κανονισμό εσωτερικής λειτουργίας του Κέντρου Ανάπτυξης Επιχειρήσεων (ΚΑΕ) (4), και ιδίως το άρθρο 9 παράγραφος 1,
 Εκτιμώντας τα ακόλουθα:
 (1)
 Το άρθρο 9 του καταστατικού και του κανονισμού εσωτερικής λειτουργίας του Κέντρου Ανάπτυξης των Επιχειρήσεων (ΚΑΕ) προβλέπει ότι η Επιτροπή των Πρέσβεων ορίζει τα μέλη του διοικητικού συμβουλίου για μέγιστη περίοδο πέντε ετών.
 (2)
 Η θητεία των τριών μελών ΑΚΕ του διοικητικού συμβουλίου του Κέντρου Ανάπτυξης των Επιχειρήσεων, τα οποία διορίστηκαν με την απόφαση αριθ. 3/2013 της Επιτροπής των Πρέσβεων ΑΚΕ-ΕΚ, της 30ής Ιουλίου 2013 (5), η οποία τροποποιήθηκε με την απόφαση αριθ. 2/2014 της Επιτροπής των Πρέσβεων ΑΚΕ-ΕΚ (6), λήγει στις 6 Σεπτεμβρίου 2018 ή την ημερομηνία κατά την οποία θα κλείσει το Κέντρο, αναλόγως με το ποια ημερομηνία θα προηγηθεί.
 (3)
 Μετά την παραίτηση ενός μέλους μια θέση παραμένει κενή.
 (4)
 Ως εκ τούτου, πρέπει να διοριστεί ένα νέο μέλος στο διοικητικό συμβούλιο για το υπόλοιπο της θητείας,
 ΑΠΟΦΑΣΙΖΕΙ:
 Άρθρο 1
 Διορίζεται ως μέλος του διοικητικού συμβουλίου του ΚΑΕ προς αντικατάσταση της κ. Maria MACHAILO-ELLIS:
 —
 ο κ. Lekwalo Leta MOSIENYANE.
 Άρθρο 2
 Με την επιφύλαξη τυχόν μεταγενέστερων αποφάσεων που θα πρέπει ενδεχομένως να λάβει η Επιτροπή των Πρέσβεων στο πλαίσιο των αρμοδιοτήτων της, για το υπόλοιπο της τρέχουσας θητείας —ήτοι μέχρι τις 6 Σεπτεμβρίου 2018 ή την ημερομηνία κατά την οποία θα κλείσει το Κέντρο, αναλόγως με το ποια ημερομηνία θα προηγηθεί— η σύνθεση του διοικητικού συμβουλίου του ΚΑΕ έχει ως εξής:
 κ. Jacek ADAMSKI
 κ. Martin BENKO
 κα. Nicole BOLLEN
 κ. John Atkins ARUHURI
 κ. Lekwalo Leta MOSIENYANE
 κ. Félix MOUKO.
 Άρθρο 3
 Η παρούσα απόφαση τίθεται σε ισχύ από την ημερομηνία έκδοσής της. Μπορεί να αναθεωρηθεί οποτεδήποτε αναλόγως της κατάστασης του Κέντρου.
 Βρυξέλλες, 7 Μαρτίου 2016.
 Για την ΑΚΕ-ΕΕ Επιτροπή των Πρέσβεων
 Ο Πρόεδρος
 P. DE GOOIJER
 (1) ΕΕ L 317 της 15.12.2000, σ. 3.
 (2) Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
 (3) Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των


text:
μελών της ομάδας των κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των μελών της αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
 (4) ΕΕ L 66 της 8.3.2006, σ. 16.
 (5) ΕΕ L 263 της 5.10.2013, σ. 18.
 (6) Απόφαση αριθ. 2/2014 της Επιτροπής των Πρέσβεων ΑΚΕ-ΕΕ, της 5ης Αυγούστου 2014, για τον διορισμό των μελών του διοικητικού συμβουλίου του Κέντρου Ανάπτυξης των Επιχειρήσεων (ΚΑΕ) (ΕΕ L 245 της 20.8.2014, σ. 9).


text:
 1.6.2006
 EL
 Επίσημη Εφημερίδα της Ευρωπαϊκής Ένωσης
 L 147/36
 ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 23/2006
 της 10ης Μαρτίου 2006
 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ
 Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 115/2005 της Μικτής Επιτροπής του ΕΟΧ, της 30ής Σεπτεμβρίου 2005 (1).
 (2)
 Πρέπει να ενσωματωθεί στη συμφωνία ο κανονισμός (ΕΚ) αριθ. 1567/2005 του Συμβουλίου, της 20ής Σεπτεμβρίου 2005, για τροποποίηση του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (2),
 ΑΠΟΦΑΣΙΖΕΙ:
 Άρθρο 1
 Στο σημείο 54β [Κανονισμός (ΕΟΚ) αριθ. 2092/91 του Συμβουλίου] του κεφαλαίου ΧΙΙ του παραρτήματος ΙΙ της συμφωνίας, προστίθεται η ακόλουθη περίπτωση:
 «—
 32005 R 1567: Κανονισμός (ΕΚ) αριθ. 1567/2005 του Συμβουλίου, της 20ής Σεπτεμβρίου 2005 (ΕΕ L 252 της, 28.9.2005, σ. 1).»
 Άρθρο 2
 Τα κείμενα του κανονισμού (ΕΚ) αριθ. 1567/2005 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση τίθεται σε ισχύ στις 11 Μαρτίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 10 Μαρτίου 2006.
 Για τη Μικτή Επιτροπή του ΕΟΧ
 Ο Πρόεδρος
 R. WRIGHT
 (1) ΕΕ L 339 της, 22.12.2005, σ. 16.
 (2) ΕΕ L 252 της, 28.9.2005, σ. 1.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21994A0103(09)
 Συμφωνία για τον Ευρωπαϊκό Οικονομικό Χώρο - Πρωτόκολλο 8 σχετικά με τα κρατικά μονοπώλια
 Επίσημη Εφημερίδα αριθ. L 001 της 03/01/1994 σ. 0159 - 0159
 ΠΡΩΤΟΚΟΛΛΟ 8σχετικά με τα κρατικά μονοπώλια1. Το άρθρο 16 της συμφωνίας εφαρμόζεται το αργότερο την 1η Ιανουαρίου 1995 στην περίπτωση των ακόλουθων κρατικών μονοπωλίων εμπορικού χαρακτήρα: -αυστριακό μονοπώλιο για το αλάτι. -ισλανδικό μονοπώλιο για τα λιπάσματα. -μονοπώλια της Ελβετίας και του Λιχτενστάιν για το αλάτι και την πυρίτιδα. 2. Το άρθρο 16 της συμφωνίας εφαρμόζεται και στα κρασιά (κλάση ΣΟ 2204).


text:
 Avis juridique important
 |
 21999D0204(11)
 Απόφαση της Μεικτής Επιτροπής του ΕΟΧ αριθ. 49/98 της 29ης Μαΐου 1998 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 030 της 04/02/1999 σ. 0050 - 0050
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 49/98 της 29ης Μαΐου 1998 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΙΙ της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 11/98 (1) 7ότι πρέπει να ενσωματωθεί στη συμφωνία η οδηγία 97/16/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 1997, για τη δέκατη πέμπτη τροποποίηση της οδηγίας 76/769/ΕΟΚ για τον περιορισμό της κυκλοφορίας στην αγορά και της χρήσης μερικών επικίνδυνων ουσιών και παρασκευασμάτων (2),ΑΠΟΦΑΣΙΖΕΙ:Άρθρο 1 Στο σημείο 4 (οδηγία 76/769/ΕΟΚ του Συμβουλίου) του κεφαλαίου XV του παραρτήματος ΙΙ της συμφωνίας προστίθεται η ακόλουθη περίπτωση:«- 397 L 0016: οδηγία 97/16/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 1997 (ΕΕ L 116 της 6. 5. 1997, σ. 31).»Άρθρο 2 Τα κείμενα της οδηγίας 97/16/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3 Η παρούσα απόφαση αρχίζει να ισχύει την 1η Ιουνίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 29 Μαΐου 1998.Για τη Μεικτή Επιτροπή του ΕΟΧΟ ΠρόεδροςF. BARBASO(1) ΕΕ L 272 της 8. 10. 1998, σ. 16.(2) ΕΕ L 116 της 6. 5. 1997, σ. 31.


text:
6 . 12 . 82 Επίσημη Εφημερίδα των Ευρωπαϊκών Κοινοτήτων Αριθ . L 345 / 23
 ΤΕΊΡΑΜΕΡΕΣ ΠΡΩΤΟΚΟΛΛΟ
 σχετικά μέ τό περιεχόμενο των συμφωνιών συνεργασίας γιά τά δίκτυα στοιχείων , οι οποίες έχουν
 συναφθεί μεταξύ της Εύρωπαϊκής Οικονομικής Κοινότητας, της Ελβετικής Συνομοσπονδίας ,
 του Βασιλείου τής Σουηδίας καί της Δημοκρατίας τής Φινλανδίας
 Εκτιμώντας :
 ότι ή Ευρωπαϊκή Οικονομική Κοινότητα καί ή Ελβετική Συνομοσπονδία συνήψαν στίς 28
 Σεπτεμβρίου 1979 συμφωνία ύπό τή μορφή ανταλλαγής επιστολών γιά τήν επέκταση τοϋ
 κοινοτικού δικτύου μεταδόσεως στοιχείων (Euronet) στήν Ελβετία·
 ότι ή Ευρωπαϊκή Οικονομική Κοινότητα καί τό Βασίλειο της Σουηδίας συνήψαν στίς 18
 Δεκεμβρίου 1981 συμφωνία συνεργασίας σχετικά μέ τή σύνδεση τοΰ κοινοτικού δικτύου
 μεταδόσεως στοιχείων (Euronet) καί τοϋ σουηδικού δικτύου στοιχείων γιά σκοπούς συλλογής
 πληροφοριών
 ότι ή Εύρωπαϊκή Οικονομική Κοινότητα καί ή Δημοκρατία τής Φινλανδίας συνήψαν σήμερα
 συμφωνία ύπό μορφή ανταλλαγής έπιστολών γιά τή σύνδεση τοϋ κοινοτικού δικτύου μεταδό
 σεως στοιχείων (Euronet) καί τοΰ φινλανδικού έθνικοΰ δικτύου στοιχείων
 ότι, σύμφωνα μέ τό σημείο 10 τής συμφωνίας ύπό μορφή ανταλλαγής έπιστολών τής 28ης
 Σεπτεμβρίου 1979, ή Ελβετική Συνομοσπονδία έχει συγκατατεθεί γιά τή σύνδεση τοΰ Euronet
 καί τοΰ φινλανδικοΰ έθνικοΰ δικτύου στοιχείων
 ότι, σύμφωνα μέ τό άρθρο VII τής συμφωνίας συνεργασίας τής 18ης Δεκεμβρίου 1981 , τό
 Βασίλειο τής Σουηδίας εχει συγκατατεθεί γιά τή σύνδεση τοΰ Euronet καί τοΰ φινλανδικοΰ
 έθνικοΰ δικτύου στοιχείων,
 01 ύπογράφοντες τό παρόν πρωτόκολλο συμφώνησαν ότι ή άνταλλαγή έπιστολών μέ τή
 Φινλανδία θά εφαρμοσθεί γιά τό Euronet όπως έπεκτάθηκε στήν Ελβετία καί γιά τό φινλανδικό
 εθνικό δίκτυο στοιχείων, καί επίσης ότι οί συμφωνηθείσες διατάξεις σ ' αύτή τήν άνταλλαγή
 έπιστολών θά διέπουν, μέ βάση τήν άμοιβαιότητα , καί τίς σχέσεις μέσω τοΰ Euronet μεταξύ τοΰ
 σουηδικοΰ δικτύου στοιχείων καί τοΰ φινλανδικοΰ έθνικοΰ δικτύου στοιχείων.
 Έγινε στις Βρυξελλες , στίς
 Γιά τό ' Ελβετικό ' Ομοσπονδιακό Συμβούλιο
 Γιά τήν Κυβέρνηση τοΰ Βασιλείου τής Σουηδίας
 Γιά τήν Κυβέρνηση τής Δημοκρατίας τής Φινλανδίας
 Γιά τό Συμβούλιο τών Εύρωπαϊκών Κοινοτήτων


text:
 Σημαντική ανακοίνωση νομικού περιεχομένου
 |
 22005A0713(02)
 Συμφωνία μεταξύ της Ευρωπαϊκής Ένωσης και της Ουκρανίας σχετικά με την καθιέρωση πλαισίου για τη συμμετοχή της Ουκρανίας στις επιχειρήσεις διαχείρισης κρίσεων της Ευρωπαϊκής Ένωσης
 Επίσημη Εφημερίδα αριθ. L 182 της 13/07/2005 σ. 0029 - 0034 Επίσημη Εφημερίδα αριθ. L 164 της 16/06/2006 σ. 0224 - 0229
 ΜΕΤΑΦΡΑΣΗΣυμφωνίαμεταξύ της Ευρωπαϊκής Ένωσης και της Ουκρανίας σχετικά με την καθιέρωση πλαισίου για τη συμμετοχή της Ουκρανίας στις επιχειρήσεις διαχείρισης κρίσεων της Ευρωπαϊκής ΈνωσηςΗ ΕΥΡΩΠΑΪΚΗ ΕΝΩΣΗ,αφενός καιΗ ΟΥΚΡΑΝΙΑ,αφετέρου,καλούμενες εφεξής τα "μέρη",Εκτιμώντας τα ακόλουθα:(1) Η Ευρωπαϊκή Ένωση (ΕΕ) μπορεί να αποφασίζει την ανάληψη δράσεων στον τομέα της διαχείρισης κρίσεων, καθώς και για τη διατήρηση της ειρήνης.(2) Το Ευρωπαϊκό Συμβούλιο της Σεβίλλης, της 21ης και της 22ας Ιουνίου 2002, συμφώνησε ρυθμίσεις για τη διεξαγωγή διαβουλεύσεων και τη συνεργασία μεταξύ της Ευρωπαϊκής Ένωσης και της Ουκρανίας στον τομέα της διαχείρισης κρίσεων.(3) Η Ευρωπαϊκή Ένωση αποφασίζει εάν τρίτα κράτη θα κληθούν να συμμετάσχουν σε επιχείρηση διαχείρισης κρίσεων της ΕΕ. Η Ουκρανία μπορεί να αποδεχθεί την πρόσκληση της Ευρωπαϊκής Ένωσης και να προσφέρει τη συμβολή της. Στην περίπτωση αυτή, η Ευρωπαϊκή Ένωση αποφασίζει για την αποδοχή της προτεινόμενης συμβολής της Ουκρανίας.(4) Οι γενικοί όροι σχετικά με τη συμμετοχή της Ουκρανίας σε στρατιωτικές και μη στρατιωτικές επιχειρήσεις διαχείρισης κρίσεων της ΕΕ καθορίζονται στην παρούσα συμφωνία με την οποία καθιερώνεται το πλαίσιο της πιθανής αυτής μελλοντικής συμμετοχής, αντί να καθορίζονται, κατά περίπτωση, για κάθε προκείμενη επιχείρηση. Θα πρέπει να καθορίζονται πρόσθετες ρυθμίσεις εφαρμογής για κάθε προκείμενη επιχείρηση, κατά τα προβλεπόμενα στο άρθρο 13 της παρούσας συμφωνίας.(5) Η συμφωνία δεν θα πρέπει να θίγει την αυτονομία της Ευρωπαϊκής Ένωσης όσον αφορά τη λήψη αποφάσεων. Δεν θα πρέπει επίσης να προδικάζει τον, κατά περίπτωση, χαρακτήρα των αποφάσεων της Ουκρανίας για τη συμμετοχή της σε επιχείρηση διαχείρισης κρίσεων της ΕΕ, σύμφωνα με τη νομοθεσία της.(6) Η συμφωνία θα πρέπει να καλύπτει μόνον μελλοντικές επιχειρήσεις διαχείρισης κρίσεων της ΕΕ, με την επιφύλαξη τυχόν ισχυουσών συμφωνιών με τις οποίες ρυθμίζεται η συμμετοχή της Ουκρανίας σε ήδη αναπτυχθείσα επιχείρηση διαχείρισης κρίσεων της ΕΕ,ΣΥΜΦΩΝΗΣΑΝ ΣΤΑ ΕΞΗΣ:ΤΜΗΜΑ ΙΓΕΝΙΚΕΣ ΔΙΑΤΑΞΕΙΣΆρθρο 1Αποφάσεις σχετικά με τη συμμετοχή1. Κατόπιν της αποφάσεως της Ευρωπαϊκής Ένωσης να καλέσει την Ουκρανία να συμμετάσχει σε επιχείρηση διαχείρισης κρίσεων της ΕΕ και εφόσον η Ουκρανία αποφασίσει να συμμετάσχει, η Ουκρανία παρέχει πληροφορίες στην Ευρωπαϊκή Ένωση σχετικά με την προτεινόμενη συμβολή της.2. Η αξιολόγηση της Ευρωπαϊκής Ένωσης όσον αφορά τη συμβολή της Ουκρανίας διενεργείται κατόπιν διαβουλεύσεων με την Ουκρανία.3. Η Ευρωπαϊκή Ένωση θα παράσχει στην Ουκρανία έγκαιρη υπόδειξη της πιθανής συμβολής στις κοινές δαπάνες της επιχείρησης, το συντομότερο δυνατόν, με σκοπό να βοηθήσει την Ουκρανία στη διαμόρφωση της προσφοράς της.4. Η Ευρωπαϊκή Ένωση γνωστοποιεί το αποτέλεσμα της αξιολόγησης στην Ουκρανία μέσω επιστολής, με σκοπό να εξασφαλισθεί η συμμετοχή της Ουκρανίας κατ’ εφαρμογή των διατάξεων της παρούσας συμφωνίας.Άρθρο 2Πλαίσιο1. Η Ουκρανία συμμετέχει στην κοινή δράση με την οποία το Συμβούλιο της Ευρωπαϊκής Ένωσης αποφασίζει ότι η ΕΕ διεξάγει την επιχείρηση διαχείρισης κρίσεων, καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της


text: επιχείρησης διαχείρισης κρίσεων της ΕΕ, σύμφωνα με τις διατάξεις της παρούσας συμφωνίας και τις τυχόν απαιτούμενες εκτελεστικές ρυθμίσεις.2. Η συμβολή της Ουκρανίας σε επιχείρηση διαχείρισης κρίσεων της ΕΕ δεν θίγει την αυτονομία λήψης αποφάσεων της Ευρωπαϊκής Ένωσης.Άρθρο 3Καθεστώς του προσωπικού και των δυνάμεων1. Το καθεστώς του προσωπικού το οποίο είναι αποσπασμένο σε μη στρατιωτική επιχείρηση διαχείρισης κρίσεων της ΕΕ ή/και των δυνάμεων με τις οποίες η Ουκρανία συμβάλλει σε στρατιωτική επιχείρηση διαχείρισης κρίσεων της ΕΕ, διέπεται από τη συμφωνία για το καθεστώς των δυνάμεων/της αποστολής, εφόσον υπάρχει, η οποία συνήφθη μεταξύ της Ευρωπαϊκής Ένωσης και του κράτους ή των κρατών όπου διεξάγεται η επιχείρηση.2. Το καθεστώς του συμβαλλόμενου προσωπικού που τοποθετείται σε αρχηγεία ή μονάδες διοικήσεως που ευρίσκονται εκτός του κράτους ή των κρατών όπου πραγματοποιείται η επιχείρηση διαχείρισης κρίσεων της ΕΕ, διέπεται από διακανονισμούς μεταξύ των σχετικών αρχηγείων και μονάδων διοικήσεως και της Ουκρανίας.3. Με την επιφύλαξη της συμφωνίας για το καθεστώς των δυνάμεων/της αποστολής που αναφέρεται στην παράγραφο 1 του παρόντος άρθρου, η Ουκρανία ασκεί τη δικαιοδοσία της επί του προσωπικού της που συμμετέχει στην επιχείρηση διαχείρισης κρίσεων της ΕΕ.4. Εμπίπτει στην αρμοδιότητα της Ουκρανίας να αντικρούει τυχόν αξιώσεις που συνδέονται με τη συμμετοχή σε επιχείρηση διαχείρισης κρίσεων της ΕΕ και οι οποίες εγείρονται από το προσωπικό της ή το αφορούν. Εμπίπτει στην αρμοδιότητα της Ουκρανίας να κινεί οιαδήποτε διαδικασία, ιδίως δικαστική ή πειθαρχική, κατά μέλους του προσωπικού της, σύμφωνα με τις νομοθετικές και κανονιστικές διατάξεις της.5. Η Ουκρανία αναλαμβάνει την υποχρέωση να υποβάλει δήλωση όσον αφορά την παραίτηση από αξιώσεις έναντι οιουδήποτε κράτους που συμμετέχει σε επιχείρηση διαχείρισης κρίσεων της ΕΕ στην οποία συμμετέχει και η Ουκρανία, και πράττει τούτο κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.6. Τα κράτη μέλη της Ευρωπαϊκής Ένωσης αναλαμβάνουν την υποχρέωση να υποβάλλουν δήλωση όσον αφορά την παραίτηση από αξιώσεις για κάθε μελλοντική συμμετοχή της Ουκρανίας σε επιχείρηση διαχείρισης κρίσεων της ΕΕ, και πράττει τούτο κατά την υπογραφή της παρούσας συμφωνίας. Υπόδειγμα της δήλωσης προσαρτάται στην παρούσα συμφωνία.Άρθρο 4Διαβαθμισμένες πληροφορίες1. Η Ουκρανία λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης, οι οποίοι που περιλαμβάνονται στην απόφαση 2001/264/ΕΚ του Συμβουλίου [1] και σύμφωνα με τις περαιτέρω οδηγίες που εκδίδονται από τις αρμόδιες αρχές στις οποίες περιλαμβάνονται ο διοικητής επιχειρήσεων της ΕΕ σχετικά με στρατιωτική επιχείρηση διαχείρισης κρίσεων της ΕΕ ή ο αρχηγός αποστολής της ΕΕ σχετικά με μη στρατιωτική επιχείρηση διαχείρισης κρίσεων της ΕΕ.2. Όταν η ΕΕ και η Ουκρανία συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο επιχείρησης διαχείρισης κρίσεων της ΕΕ.ΤΜΗΜΑ ΙΙΓΕΝΙΚΟΙ ΟΡΟΙ ΓΙΑ ΣΥΜΜΕΤΟΧΗ ΣΕ ΜΗ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝΆρθρο 5Προσωπικό αποσπασμένο σε μη στρατιωτικές επιχειρήσεις διαχείρισης κρίσεων της ΕΕ1. Η Ουκρανία εξασφαλίζει ότι το προσωπικό της που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ εκτελεί την αποστολή του σύμφωνα με:- την κοινή δράση και τις μετέπειτα τροποποιήσεις κατά τα αναφερόμενα στο άρθρο


text: 2 παράγραφος 1 της παρούσας συμφωνίας,- το σχέδιο επιχείρησης,- τα μέτρα εφαρμογής.2. Η Ουκρανία ενημερώνει, εν ευθέτω χρόνω, τον αρχηγό αποστολής της μη στρατιωτικής επιχείρησης διαχείρισης κρίσεων της ΕΕ και τη Γενική Γραμματεία του Συμβουλίου της Ευρωπαϊκής Ένωσης για κάθε αλλαγή που επέρχεται στη συμβολή της στη μη στρατιωτική επιχείρηση διαχείρισης κρίσεων της ΕΕ.3. Το προσωπικό που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ υποβάλλεται σε ιατρικές εξετάσεις και εμβολιασμό και πιστοποιείται ιατρικά η ικανότητά του για υπηρεσία από αρμόδια αρχή της Ουκρανίας. Το προσωπικό που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ προσκομίζει αντίγραφο του πιστοποιητικού αυτού.Άρθρο 6Δομή διοίκησης1. Το προσωπικό που αποσπάται από την Ουκρανία εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της μη στρατιωτικής επιχείρησης διαχείρισης κρίσεων της ΕΕ.2. Όλο το προσωπικό τελεί πλήρως υπό τη διοίκηση των εθνικών του αρχών.3. Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της μη στρατιωτικής επιχείρησης διαχείρισης κρίσεων της ΕΕ, ο οποίος ασκεί τη διοίκηση μέσω ιεραρχικής δομής διοίκησης και ελέγχου.4. Ο αρχηγός αποστολής ηγείται της μη στρατιωτικής επιχείρησης διαχείρισης κρίσεων της ΕΕ και ασκεί την καθημερινή της διαχείριση.5. Η Ουκρανία έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με τις νομικές πράξεις που αναφέρονται στο άρθρο 2 παράγραφος 1 της παρούσας συμφωνίας.6. Ο αρχηγός αποστολής της μη στρατιωτικής επιχείρησης διαχείρισης κρίσεων της ΕΕ είναι υπεύθυνος για τον έλεγχο της πειθαρχίας του προσωπικού της μη στρατιωτικής επιχείρησης διαχείρισης κρίσεων της ΕΕ. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.7. Η Ουκρανία ορίζει σημείο επαφής για το εθνικό της σώμα (ΣΕΕΣ) προκειμένου να εκπροσωπεί το εθνικό της σώμα στην επιχείρηση. Το ΣΕΕΣ αναφέρεται στον αρχηγό αποστολής της μη στρατιωτικής επιχείρησης διαχείρισης κρίσεων της ΕΕ για εθνικά θέματα και είναι υπεύθυνο για την καθημερινή πειθαρχία του σώματος.8. Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβουλεύσεων με την Ουκρανία, εφόσον η Ουκρανία εξακολουθεί να συμβάλλει στη μη στρατιωτική επιχείρηση διαχείρισης κρίσεων της ΕΕ κατά την ημερομηνία τερματισμού της επιχείρησης.Άρθρο 7Χρηματοδοτικές πτυχές1. Η Ουκρανία αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός από τα έξοδα που καλύπτονται από την κοινή χρηματοδότηση, κατά τα οριζόμενα στον προϋπολογισμό λειτουργίας της επιχείρησης. Αυτό ισχύει υπό την επιφύλαξη του άρθρου 8.2. Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Ουκρανία, οσάκις αποδεικνύεται η ευθύνη της, καταβάλλει αποζημίωση υπό τους όρους που προβλέπονται στη συμφωνία για το καθεστώς της αποστολής, εφόσον υπάρχει, κατά τα αναφερόμενα στο άρθρο 3 παράγραφος 1 της παρούσας συμφωνίας.Άρθρο 8Συνεισφορά στον προϋπολογισμό λειτουργίας1. Η Ουκρανία συνεισφέρει στη χρηματοδότηση του προϋπολογισμού λειτουργίας της μη στρατιωτικής επιχείρησης διαχείρισης κρίσεων της ΕΕ.2. Η χρηματοδοτική συνεισφορά της Ουκρανίας στον προϋπολογισμό λειτουργίας είναι το χαμηλότερο από τα δύο ακόλουθα εναλλακτικά ποσά:α) το μερίδιο του ποσού αναφοράς που αντιστοιχεί στην αναλογία του ΑΕΕ του εν λόγω


text: κράτους ως προς το σύνολο των ΑΕΕ όλων των κρατών που συνεισφέρουν στον προϋπολογισμό λειτουργίας της επιχείρησης· ήβ) το μερίδιο του ποσού αναφοράς για τον προϋπολογισμό λειτουργίας που αντιστοιχεί στην αναλογία του αριθμού των μελών του προσωπικού του εν λόγω κράτους, το οποίο συμμετέχει στην επιχείρηση ως προς τον συνολικό αριθμό των μελών του προσωπικού όλων των κρατών που συμμετέχουν στην επιχείρηση.3. Παρά τις παραγράφους 1 και 2, η Ουκρανία δεν συνεισφέρει καθόλου στη χρηματοδότηση των ημερήσιων αποζημιώσεων που καταβάλλονται στο προσωπικό των κρατών μελών της Ευρωπαϊκής Ένωσης.4. Κατά παρέκκλιση της παραγράφου 1, η Ευρωπαϊκή Ένωση απαλλάσσει, καταρχήν, τα τρίτα κράτη από χρηματοδοτικές συνεισφορές σε συγκεκριμένη μη στρατιωτική επιχείρηση διαχείρισης κρίσεων της ΕΕ, όταν:α) η Ευρωπαϊκή Ένωση αποφασίζει ότι το τρίτο κράτος που συμμετέχει στην επιχείρηση έχει σημαντική συμβολή θεμελιώδους σημασίας για τη συγκεκριμένη επιχείρηση· ήβ) το τρίτο κράτος που συμμετέχει στην επιχείρηση έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.5. Υπογράφεται διακανονισμός μεταξύ του αρχηγού αποστολής της μη στρατιωτικής επιχείρησης διαχείρισης κρίσεων της ΕΕ και των αρμόδιων διοικητικών υπηρεσιών της Ουκρανίας σχετικά με τις πρακτικές λεπτομέρειες της πληρωμής της συνεισφοράς της Ουκρανίας στον προϋπολογισμό λειτουργίας της μη στρατιωτικής επιχείρησης διαχείρισης κρίσεων της ΕΕ. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:α) το σχετικό ποσό·β) τις ρυθμίσεις για την πληρωμή της χρηματοδοτικής συνεισφοράς·γ) τη διαδικασία ελέγχου λογαριασμών.ΤΜΗΜΑ ΙΙΙΓΕΝΙΚΟΙ ΟΡΟΙ ΓΙΑ ΣΥΜΜΕΤΟΧΗ ΣΕ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝΆρθρο 9Συμμετοχή στη στρατιωτική επιχείρηση διαχείρισης κρίσεων της ΕΕ1. Η Ουκρανία εξασφαλίζει ότι οι δυνάμεις και το προσωπικό της που συμμετέχουν στη στρατιωτική επιχείρηση διαχείρισης κρίσεων της ΕΕ εκτελούν την αποστολή τους σύμφωνα με:- την κοινή δράση και τις μετέπειτα τροποποιήσεις, κατά τα αναφερόμενα στο άρθρο 2 παράγραφος 1 της παρούσας συμφωνίας,- το σχέδιο επιχείρησης,- τα μέτρα εφαρμογής.2. Το προσωπικό που αποσπάται από την Ουκρανία εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της στρατιωτικής επιχείρησης διαχείρισης κρίσεων της ΕΕ.3. Η Ουκρανία ενημερώνει, εν ευθέτω χρόνω, τον αρχηγό επιχειρήσεων της ΕΕ για κάθε αλλαγή όσον αφορά τη συμμετοχή της στην επιχείρηση.Άρθρο 10Δομή διοίκησης1. Όλες οι δυνάμεις και το προσωπικό που συμμετέχουν στη στρατιωτική επιχείρηση διαχείρισης κρίσεων της ΕΕ τελούν πλήρως υπό τη διοίκηση των εθνικών τους αρχών.2. Οι εθνικές αρχές μεταβιβάζουν την επιχειρησιακή και τακτική διοίκηση ή/και έλεγχο των δυνάμεων και του προσωπικού τους στον διοικητή επιχειρήσεων της ΕΕ. Ο διοικητής επιχειρήσεων της ΕΕ έχει το δικαίωμα μεταβίβασης των εξουσιών του.3. Η Ουκρανία έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης.4. Ο διοικητής επιχειρήσεων της ΕΕ δύναται, ανά πάσα στιγμή, κατόπιν διαβουλεύσεων με την Ουκρανία, να ζητήσει την απόσυρση της συμβολής της Ουκρανίας.5. Ένας ανώτερος στρατιωτικός αντιπρόσωπος (ΑΣΑ) διορίζεται από την Ουκρανία προκειμένου να εκπροσωπεί το εθνικό της σώμα στη στρατιωτική επιχείρηση διαχείρισης κρίσεων της ΕΕ. Ο ΑΣΑ συσκέπτεται με τον διοικητή επιχειρήσεων της ΕΕ επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.Άρθρο 11Χρηματοδοτικές πτυχές1. Με την επιφύλαξη του άρθρου 12,


text: η Ουκρανία αναλαμβάνει όλα τα έξοδα που συνδέονται με τη συμμετοχή της στην επιχείρηση, εκτός αν τα έξοδα καλύπτονται από την κοινή χρηματοδότηση, όπως προβλέπεται από τις νομικές πράξεις που αναφέρονται στο άρθρο 2 παράγραφος 1 της παρούσας συμφωνίας, καθώς και από την απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας [2].2. Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Ουκρανία, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στη συμφωνία για το καθεστώς των δυνάμεων, εφόσον υπάρχει, όπως αναφέρεται στο άρθρο 3 παράγραφος 1 της παρούσας συμφωνίας.Άρθρο 12Συνεισφορά στα κοινά έξοδα1. Η Ουκρανία συνεισφέρει στη χρηματοδότηση των κοινών εξόδων της στρατιωτικής επιχείρησης διαχείρισης κρίσεων της ΕΕ, κατά τα οριζόμενα στην απόφαση του Συμβουλίου η οποία αναφέρεται στο άρθρο 11.2. Η χρηματοδοτική συνεισφορά της Ουκρανίας στα κοινά έξοδα είναι το χαμηλότερο από τα δύο ακόλουθα εναλλακτικά ποσά:α) το μερίδιο του ποσού αναφοράς για τα κοινά έξοδα που αντιστοιχεί στην αναλογία του ΑΕΕ του εν λόγω κράτους ως προς το σύνολο των ΑΕΕ όλων των κρατών που συνεισφέρουν στα κοινά έξοδα της επιχείρησης, ήβ) το μερίδιο του ποσού αναφοράς για τα κοινά έξοδα που αντιστοιχεί στην αναλογία του αριθμού των μελών του προσωπικού του εν λόγω κράτους, το οποίο συμμετέχει στην επιχείρηση ως προς τον συνολικό αριθμό των μελών του προσωπικού όλων των κρατών που συμμετέχουν στην επιχείρηση.Για τον υπολογισμό της παραγράφου 2 στοιχείο β), όπου η Ουκρανία συμβάλλει με προσωπικό μόνο στα επιχειρησιακά στρατηγεία ή τα στρατηγεία δυνάμεως, χρησιμοποιείται η αναλογία του προσωπικού της ως προς τον συνολικό αριθμό μελών του προσωπικού των αντίστοιχων στρατηγείων. Άλλως, χρησιμοποιείται η αναλογία του συνόλου του προσωπικού με το οποίο συμβάλλει η Ουκρανία ως προς το συνολικό προσωπικό της επιχείρησης.3. Κατά παρέκκλιση της παραγράφου 1, η Ευρωπαϊκή Ένωση απαλλάσσει, καταρχήν, τα τρίτα κράτη από χρηματοδοτικές συνεισφορές στα κοινά έξοδα συγκεκριμένης στρατιωτικής επιχείρησης διαχείρισης κρίσεων της ΕΕ, όταν:α) η Ευρωπαϊκή Ένωση αποφασίζει ότι το τρίτο κράτος που συμμετέχει στην επιχείρηση έχει σημαντική συμβολή περιουσιακών στοιχείων και δυνατοτήτων που είναι θεμελιώδους σημασίας για τη συγκεκριμένη επιχείρηση, ήβ) το τρίτο κράτος που συμμετέχει στην επιχείρηση έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.4. Συνάπτεται διακανονισμός μεταξύ του διοικητή, όπως προβλέπεται από την απόφαση 2004/197/ΚΕΠΠΑ του Συμβουλίου, της 23ης Φεβρουαρίου 2004, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας, και των αρμοδίων διοικητικών υπηρεσιών της Ουκρανίας. Ο εν λόγω διακανονισμός περιλαμβάνει, μεταξύ άλλων, διατάξεις σχετικά με:α) το σχετικό ποσό·β) τις ρυθμίσεις πληρωμής της χρηματοδοτικής συνεισφοράς·γ) τη διαδικασία ελέγχου λογαριασμών.ΤΜΗΜΑ IVΤΕΛΙΚΕΣ ΔΙΑΤΑΞΕΙΣΆρθρο 13Ρυθμίσεις για την εφαρμογή της συμφωνίαςΜε την επιφύλαξη των διατάξεων του άρθρου 8 παράγραφος 5 και του άρθρου 12 παράγραφος 4, ο γενικός γραμματέας του Συμβουλίου της Ευρωπαϊκής Ένωσης, ύπατος εκπρόσωπος


text: για την κοινή εξωτερική πολιτική και πολιτική ασφαλείας, και οι αρμόδιες αρχές της Ουκρανίας προβαίνουν σε κάθε αναγκαία τεχνική ή διοικητική ρύθμιση στο πλαίσιο της εφαρμογής της παρούσας συμφωνίας.Άρθρο 14Μη συμμόρφωσηΣε περίπτωση που ένα μέρος παραλείπει να εκπληρώσει τις υποχρεώσεις του, όπως ορίζονται στα προηγούμενα άρθρα, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.Άρθρο 15Ρύθμιση διαφορώνΔιαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.Άρθρο 16Έναρξη ισχύος1. Η παρούσα συμφωνία αρχίζει να ισχύει την πρώτη ημέρα του πρώτου μηνός μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των αναγκαίων, για τον σκοπό αυτό, εσωτερικών διαδικασιών τους.2. Η παρούσα συμφωνία επανεξετάζεται το αργότερο έως την 1η Ιουνίου 2008 και έπειτα τουλάχιστον ανά τριετία.3. Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών.4. Η παρούσα συμφωνία δύναται να καταγγελθεί από ένα μέρος με γραπτή κοινοποίηση καταγγελίας που αποστέλλεται στο άλλο μέρος. Η καταγγελία αυτή παράγει αποτελέσματα έξι μήνες μετά την παραλαβή της κοινοποίησης από το άλλο μέρος.Έγινε στο Λουξεμβούργο, στις 13 Ιουνίου 2005, στην αγγλική γλώσσα σε τέσσερα αντίτυπα.Για την Ευρωπαϊκή ΈνωσηΓια την Ουκρανία[1] ΕΕ L 101 της 11.4.2001, σ. 1· απόφαση όπως τροποποιήθηκε από την απόφαση 2004/194/ΕΚ (ΕΕ L 63 της 28.2.2004, σ. 48).[2] ΕΕ L 63 της 28.2.2004, σ. 68· απόφαση όπως τροποποιήθηκε τελευταία από την απόφαση 2005/68/ΚΕΠΠΑ (ΕΕ L 27 της 29.1.2005, σ. 59).--------------------------------------------------ΠΑΡΑΡΤΗΜΑΚΕΙΜΕΝΟ ΔΗΛΩΣΕΩΝΔΗΛΩΣΗ ΤΩΝ ΚΡΑΤΩΝ ΜΕΛΩΝ ΤΗΣ ΕΕΤα κράτη μέλη της ΕΕ τα οποία εφαρμόζουν κοινή δράση της ΕΕ σχετικά με επιχείρηση διαχείρισης κρίσεων της ΕΕ στην οποία συμμετέχει η Ουκρανία, θα προσπαθούν, στο βαθμό που τους επιτρέπει η εσωτερική έννομη τάξη τους, να παραιτούνται, κατά το δυνατόν, από τις τυχόν αξιώσεις τους κατά της Ουκρανίας για τον τραυματισμό ή τον θάνατο μέλους του προσωπικού τους ή για τη ζημία ή την απώλεια περιουσιακών στοιχείων που τους ανήκουν και χρησιμοποιούνται από την επιχείρηση διαχείρισης κρίσεων της ΕΕ, εάν ο τραυματισμός, ο θάνατος, η ζημία ή η απώλεια:- προκλήθηκε από το προσωπικό της Ουκρανίας κατά την εκτέλεση των καθηκόντων του σε σχέση με την επιχείρηση διαχείρισης κρίσεων της ΕΕ, εκτός από την περίπτωση βαρείας αμέλειας ή δόλου, ή- ήταν αποτέλεσμα της χρήσης περιουσιακών στοιχείων της Ουκρανίας, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από την περίπτωση βαρείας αμέλειας ή δόλου του προσωπικού της επιχείρησης διαχείρισης κρίσεων της ΕΕ από την Ουκρανία, το οποίο χρησιμοποιούσε τα συγκεκριμένα περιουσιακά στοιχεία.ΔΗΛΩΣΗ ΤΗΣ ΟΥΚΡΑΝΙΑΣΗ Ουκρανία, όταν εφαρμόζει κοινή δράση της ΕΕ σχετικά με επιχείρηση διαχείρισης κρίσεων της ΕΕ θα προσπαθεί, στο βαθμό που της επιτρέπει η εσωτερική έννομη τάξη της, να παραιτείται, κατά το δυνατόν, από τις τυχόν αξιώσεις της κατά οποιουδήποτε άλλου κράτους που συμμετέχει στην επιχείρηση διαχείρισης κρίσεων της ΕΕ για τον τραυματισμό ή τον θάνατο μέλους του προσωπικού της ή για τη ζημία ή την απώλεια περιουσιακών στοιχείων που της ανήκουν και χρησιμοποιούνται από την επιχείρηση διαχείρισης κρίσεων της ΕΕ, εάν ο τραυματισμός, ο θάνατος, η ζημία


text: ή η απώλεια:- προκλήθηκε από το προσωπικό κατά την εκτέλεση των καθηκόντων του σε σχέση με την επιχείρηση διαχείρισης κρίσεων της ΕΕ, εκτός από την περίπτωση βαρείας αμέλειας ή δόλου, ή- ήταν αποτέλεσμα της χρήσης περιουσιακών στοιχείων των κρατών που συμμετέχουν στην επιχείρηση διαχείρισης κρίσεων της ΕΕ, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από την περίπτωση βαρείας αμέλειας ή δόλου του προσωπικού της επιχείρησης διαχείρισης κρίσεων της ΕΕ, το οποίο χρησιμοποιούσε τα συγκεκριμένα περιουσιακά στοιχεία.--------------------------------------------------


text:
 Avis juridique important
 |
 21994A1216(01)
 Πρωτόκολλο για τον καθορισμό των δυνατοτήτων αλιείας και της χρηματοδοτικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα όσον αφορά την αλιεία στα ανοικτά των ακτών της Αγκόλα, για την περίοδο από τις 3 Μαΐου έως τις 2 Μαΐου 1996
 Επίσημη Εφημερίδα αριθ. L 324 της 16/12/1994 σ. 0002 - 0015 Φινλανδική ειδική έκδοση: Κεφάλαιο 4 τόμος 6 σ. 0156 Σουηδική ειδική έκδοση: Κεφάλαιο 4 τόμος 6 σ. 0156
 ΠΡΩΤΟΚΟΛΛΟ για τον καθορισμό των δυνατοτήτων αλιείας και της χρηματοδοτικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα όσον αφορά την αλιεία στα ανοικτά των ακτών της Αγκόλα, για την περίοδο από τις 3 Μαΐου 1994 έως τις 2 Μαΐου 1996Άρθρο 1 Από τις 3 Μαΐου 1994 και για περίοδο δύο ετών τα όρια που αναφέρονται στο άρθρο 2 της συμφωνίας είναι τα εξής:1. Γαριδοαλιευτικά:6 550 κοχ ανά μήνα, κατά μέσο όρο ετησίως (ανώτατο όριο 22 σκάφη).Οι αλιευόμενες ποσότητες από τα σκάφη της Κοινότητας συνίστανται από 30 % γαρίδα ρόδινη και 70 % γαρίδα γκρίζου χρώματος.2. Μηχανότρατες αλιείας βενθοπελαγικών ειδών:1 900 κοχ ανά μήνα, κατα μέσο όρο ετησίως (ανώτατο όριο πέντε σκάφη).3. Παραγάδι βυθού, στάσιμο απλάδι δίχτυ:900 κοχ ανά μήνα, κατά ετήσιο μέσο όρο.Απαγορεύεται η αλιεία που έχει, ως στόχο το είδος Centrohorus granulosus.4. Θυνναλιευτικά γρι-γρι με ψυκτικές εγκαταστάσεις:19 σκάφη.5. Παραγαδιάρικα επιφάνειας:πέντε σκάφη.Άρθρο 2 1. Η χρηματοδοτική αντιστάθμιση που αναφέρεται στο άρθρο 7 της συμφωνίας για την περίοδο που προβλέπεται στο άρθρο 1 καθορίζεται σε 13 900 000 Ecu, καταβλητέα σε δύο ετήσιες, ίσες δόσεις σε τραπεζικό λογαριασμό που ορίζεται από το υπουργείο αλιείας.2. Εάν σκάφος εξέλθει από το πλαίσιο της συμφωνίας και οι αρχές της Αγκόλα δεν δεχθούν την αντικατάστασή του από άλλο σκάφος, η προκύπτουσα μείωση των αλιευτικών δυνατοτήτων για την Κοινότητα παρέχει δικαίωμα αναλογικής προσαρμογής της χρηματοδοτικής αντιστάθμισης που αναφέρεται στην παράγραφο 1.3. Η διάθεση της χρηματοδοτικής αντιστάθμισης υπάγεται στην αποκλειστική αρμοδιότητα της Αγκόλα.Άρθρο 3 Κατά τη διάρκεια της περιόδου που αναφέρεται στο άρθρο 1, η Κοινότητα συμβάλλει με ποσό 2 800 000 Ecu στη χρηματοδότηση επιστημονικών και τεχνικών προγραμμάτων της Αγκόλα (εξοπλισμός υποδομής, επίβλεψη, σεμινάρια, μελέτες κ.λπ.). Το ποσό αυτό καταβάλλεται σε δύο ετήσιες, ίσες δόσεις στο κέντρο ερευνών του υπουργείου αλιείας. Ένα μέρος αυτού του ποσού μπορεί να χρησιμοποιηθεί για την κάλυψη των εισφορών που καταβάλλει η Αγκόλα στις διεθνείς οργανώσεις αλιείας.Άρθρο 4 Τα δύο μέρη συμφωνούν ότι η βελτίωση της ικανότητας και των γνώσεων των ατόμων που ασχολούνται με τη θαλάσσια αλιεία, αποτελεί ουσιαστικό στοιχείο για την επιτυχία της συνεργασίας τους. Για το σκοπό αυτό η Κοινότητα θέτει στη διάθεση των αρχών της Αγκόλα υποτροφίες σπουδών και επιμόρφωσης στους διάφορους επιστημονικούς, τεχνικούς και οικονομικούς τομείς που αφορούν την αλιεία.Οι εν λόγω υποτροφίες μπορούν, επίσης, να χρησιμοποιηθούν σε κάθε κράτος μέλος που συνδέεται με την Κοινότητα με συμφωνία συνεργασίας. Το συνολικό κόστος αυτών των υποτροφιών δεν μπορεί να υπερβαίνει τα 1 800 000 Ecu. Το ποσόν αυτό καταβάλλεται σε τραπεζικό


text: λογαριασμό τον οποίον ορίζει το υπουργείο αλιείας σε δύο ίσες, ετήσιες δόσεις. Το υπουργείο αυτό διαχειρίζεται το σύνολο των υποτροφιών και άλλων δράσεων που χρηματοδοτούνται μ' αυτόν τον τρόπο.Άρθρο 5 Σε περίπτωση που η Κοινότητα παραλείψει να καταβάλει τις πληρωμές που προβλέπονται στα άρθρα 2, 3 και 4 μέσα στις ταχθείσες προθεσμίες, η εφαρμογή της συμφωνίας μπορεί να ανασταλεί.Άρθρο 6 Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλα, όσον αφορά την αλιεία στα ανοιχτά των ακτών της Αγκόλα, καταργείται και αντικαθίσταται από το παράρτημα του παρόντος πρωτοκόλλου.Άρθρο 7 Το παρόν πρωτόκολλο αρχίζει να ισχύει την ημέρα της υπογραφής του. Εφαρμόζεται από τις 3 Μαΐου 1994.ΠΑΡΑΡΤΗΜΑ Όροι άσκησης της αλιείας στα ύδατα της Αγκόλα από τα σκάφη της Κοινότητας Α. ΥΠΟΒΟΛΗ ΑΙΤΗΣΕΩΝ ΚΑΙ ΔΙΑΤΥΠΩΣΕΙΣ ΓΙΑ ΤΗΝ ΕΚΔΟΣΗ ΑΔΕΙΩΝα) Η Επιτροπή των Ευρωπαϊκών Κοινοτήτων υποβάλλει στις αρμόδιες για την αλιεία αρχές της Αγκόλα, μέσω της αντιπροσωπείας της Επιτροπής των Ευρωπαϊκών Κοινοτήτων στην Αγκόλα, αίτηση, την οποία συντάσσει ο εφοπλιστής για κάθε σκάφος που επιθυμεί να ασκήσει αλιευτική δραστηριότητα βάσει της συμφωνίας, τουλάχιστον 15 ημέρες πριν από την ημερομηνία έναρξης της αιτούμενης περιόδου ισχύος. Οι αιτήσεις υποβάλλονται με έντυπα που προβλέπονται για το σκοπό αυτό από την Αγκόλα σύμφωνα με το υπόδειγμα που περιέχεται στα προσαρτήματα 1 και 2. Κάθε αίτηση για τη χορήγηση αδείας πρέπει να συνοδεύεται από την απόδειξη πληρωμής των τελών για την περίοδο ισχύος της άδειας 7β) κάθε άδεια χορηγείται στον εφοπλιστή για συγκεκριμένο σκάφος. Κατόπιν αιτήσεως της Επιτροπής των Ευρωπαϊκών Κοινοτήτων, η άδεια που ισχύει για ένα σκάφος αντικαθίσταται, σε περίπτωση ανωτέρας βίας, από άδεια που ισχύει για άλλο σκάφος της Κοινότητας 7γ) οι άδειες χορηγούνται από τις αρχές της Αγκόλα στον πλοίαρχο του σκάφους στο λιμάνι της Λουάντα, μετά την επιθεώρηση του σκάφους από την αρμόδια αρχή. Ωστόσο, στην περίπτωση θυνναλιευτικών ή παραγαδιάρικων επιφανείας, μπορεί να χορηγείται αντίγραφο της άδειας με τέλεφαξ στους εφοπλιστές ή στους αντιπροσώπους ή πράκτορές τους 7δ) η αρμόδια για την αλιεία αρχή της Αγκόλα, κοινοποιεί τις άδειες που εκδίδει στην αντιπροσωπεία της Επιτροπής των Ευρωπαϊκών Κοινοτήτων 7ε) η άδεια πρέπει να βρίσκεται πάντοτε επί του σκάφους 7στ) οι άδειες ισχύουν για περίοδο ενός έτους 7ζ) κάθε σκάφος πρέπει να εκπροσωπείται από έναν πράκτορα τον οποίον εγκρίνει το υπουργείο αλιείας 7η) οι αρχές της Αγκόλα ανακοινώνουν, το ταχύτερο δυνατό, τις πληροφορίες σχετικά με τους τραπεζικούς λογαριασμούς και το συνάλλαγμα που χρησιμοποιείται για την χρηματοδοτική εκτέλεση της παρούσας συμφωνίας.Β. ΤΕΛΗΙ. Διατάξεις που εφαρμόζονται στις μηχανότρατεςΤα τέλη καθορίζονται ως εξής:- για τα γαριδοαλιευτικά: 56 Ecu ανά κοχ ανά μήνα 7- για την αλιεία βενθοπελαγικών ειδών: 195 Ecu ανά κοχ ανά έτος.Η καταβολή των τελών δύναται να πραγματοποιηθεί σε τριμηνιαίες ή εξαμηνιαίες δόσεις. Στην περίπτωση αυτή, το ποσό προσαυξάνεται αντίστοιχα κατά 5 και 3 %.Κατά τη διάρκεια ισχύος του πρωτοκόλλου, οι εφοπλιστές του στόλου των γαριδοαλιευτικών συμβάλλουν στην πραγματοποίηση επιστημονικών μελετών και, ενδεχομένως, εκστρατειών έρευνας για ποσό ύψους μέχρι 350 000 Ecu ανά έτος.ΙΙ. Διατάξεις που εφαρμόζονται στα θυνναλιευτικά και στα παραγαδιάρικα επιφανείαςΤα τέλη καθορίζονται σε 20


text: Ecu ανά αλιευόμενο τόνο στην αλιευτική ζώνη της Αγκόλα.Οι άδειες χορηγούνται μετά από καταβολή ενός κατ' αποκοπήν ποσού 4 000 Ecu ανά έτος και ανά θυνναλιευτικό γρι-γρι με ψυκτικές εγκαταστάσεις, ή του ισοδύναμου των τελών προς εξόφληση για 200 τόνους αλιευμάτων ανά έτος, και ένα κατ' αποκοπήν ποσό 2 000 Ecu ανά έτος και ανά παραγαδιάρικο επιφανείας, ή του ισοδύναμου των τελών προς εξόφληση για 100 τόνους αλιευμάτων ανά έτος.Η τελική εκκαθάριση των οφειλομένων τελών για την συγκεκριμένη περίοδο πραγματοποιείται από την Επιτροπή των Ευρωπαϊκών Κοινοτήτων στο τέλος κάθε πρώτου τριμήνου του έτους, που έπεται εκείνου, κατά το οποίο πραγματοποιήθηκαν τα αλιεύματα, βάσει δηλώσεων αλιευμάτων που πραγματοποιεί κάθε σκάφος και επιβεβαιώνονται από έναν ειδικό επιστημονικό οργανισμό ο οποίος είναι εγκατεστημένος στην περιοχή.Η εκκαθάριση αυτή ανακοινώνεται ταυτόχρονα στις αρχές της Αγκόλα και στους εφοπλιστές. Κάθε ενδεχόμενη επιπλέον πληρωμή πραγματοποιείται από τους εφοπλιστές το αργότερο 30 ημέρες μετά την κοινοποίηση της τελικής εκκαθάρισης σε ανοιχτό λογαριασμό σε ένα χρηματοπιστωτικό οργανισμό ή άλλο οργανισμό που ορίζεται από τις αρχές της Αγκόλα.Ωστόσο, εάν το ποσό της οριστικής εκκαθάρισης είναι χαμηλότερο από το ποσό της προκαταβολής που αναφέρεται ανωτέρω, η διαφορά δεν μπορεί να ανακτηθεί από τον εφοπλιστή.Γ. ΠΑΡΕΜΠΙΠΤΟΝΤΑ ΑΛΙΕΥΜΑΤΑΤα παρεμπίπτοντα αλιεύματα των γαρίδων ανήκουν στους εφοπλιστές, οι οποίοι επιτρέπεται να αλιεύουν καβούρια μέχρι 500 τόνους ανά έτος.Δ. ΕΚΦΟΡΤΩΣΕΙΣΤα παραγαδιάρικα επιφανείας της Κοινότητας προσπαθούν να συμμετέχουν στον εφοδιασμό της κονσερβοβιομηχανίας τόνου της Αγκόλα, σε συνάρτηση με την αλιευτική τους προσπάθεια στη ζώνη, με τιμή που καθορίζεται με κοινή συμφωνία μεταξύ των εφοπλιστών και των αλιευτικών αρχών της Αγκόλα, με βάση τις τρέχουσες τιμές της διεθνούς αγοράς. Το ποσό εξοφλείται σε μετατρέψιμο συνάλλαγμα.Ε. ΜΕΤΑΦΟΡΤΩΣΕΙΣΌλες οι μεταφορτώσεις πρέπει να κοινοποιούνται οχτώ ημέρες πριν, στις αρμόδιες αρχές της Αγκόλα και να πραγματοποιούνται σε έναν από τους όρμους της Λουάντα/Λόμπιτο, παρουσία των φορολογικών αρχών.Αντίγραφο των εγγράφων μεταφόρτωσης διαβιβάζεται στο τμήμα επιθεώρησης και εποπτείας του υπουργείου αλιείας, 15 ημέρες πριν από το τέλος κάθε μήνα για τον προηγούμενο μήνα.ΣΤ. ΔΗΛΩΣΕΙΣ ΑΛΙΕΥΜΑΤΩΝ1. Γαριδοαλιευτικά και μηχανότρατες βενθοπελαγικών ειδώνα) Τα εν λόγω σκάφη υποχρεούνται να ανακοινώνουν στο Κέντρο Έρευνας Αλιείας στη Λουάντα, μέσω της αντιπροσωπείας των Ευρωπαϊκών Κοινοτήτων, μετά το πέρας κάθε αλιευτικής εκστρατείας, τα δελτία αλιεύσεων που εμφαίνονται στα προσαρτήματα 3 και 4.Εξάλλου, αποστέλλεται για κάθε σκάφος, στο γραφείο σχεδιασμού του υπουργείου αλιείας μέσω της αντιπροσωπείας της Επιτροπής των Ευρωπαϊκών Κοινοτήτων, μηνιαία έκθεση που αναφέρει τα αλιεύματα που πραγματοποιήθηκαν κατά τη διάρκεια του μήνα καθώς και τις ποσότητες που υπάρχουν επί του σκάφους την τελευταία ημέρα του μήνα. Η έκθεση αυτή υποβάλλεται το αργότερο την 45η ημέρα μετά το μήνα που αναφέρεται ανωτέρω. Εάν δεν τηρηθούν οι διατάξεις αυτές, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από τις ισχύουσες ρυθμίσεις της 7β) επίσης, πρέπει να ανακοινώνουν καθημερινώς τη γεωγραφική τους θέση και τα αλιεύματα της προηγούμενης ημέρας στον ραδιοασύρματο της Λουάντα. Ο αριθμός κλήσης κοινοποιείται στον εφοπλιστή τη στιγμή της έκδοσης της αδείας αλιείας. Σε περίπτωση που δεν υπάρχει δυνατότητα χρήσης του ασυρμάτου, τα σκάφη δύνανται να χρησιμοποιούν άλλα εναλλακτικά μέτρα επικοινωνίας, όπως το τηλέτυπο και το τηλεγράφημα.Τα


text: σκάφη αυτά δεν δύνανται να εξέρχονται της αλιευτικής ζώνης της Αγκόλα παρά μόνον μετά από προηγούμενη έγκριση από το τμήμα επιθεώρησης και εποπτείας του υπουργείου αλιείας και μετά από επαλήθευση των αλιευμάτων που υπάρχουν επί του σκάφους.2. Θυνναλιευτικά και παραγαδιάρικα που αλιεύουν στην επιφάνειαΚατά τη διάρκεια των δραστηριοτήτων στην αλιευτική ζώνη της Αγκόλα, τα σκάφη πρέπει να ανακοινώνουν στο ραδιοασύρματο της Λουάντα, κάθε τρεις μέρες, τη γεωγραφική τους θέση και τον όγκο των αλιευμάτων που πραγματοποίησαν. Τη στιγμή της εισόδου ή της εξόδου τους από την αλιευτική ζώνη της Αγκόλα, τα σκάφη ανακοινώνουν στον ραδιοασύρματο της Λουάντα τη γεωγραφική τους θέση και τον όγκο των αλιευμάτων που υπάρχουν επί του σκάφους.Σε περίπτωση που δεν υπάρχει δυνατότητα χρήσης του ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τηλέτυπο ή το τηλεγράφημα.Εξάλλου, ο πλοίαρχος πρέπει να τηρεί ημερολόγιο αλιείας σύμφωνα με το προσάρτημα 5, για κάθε αλιευτική περίοδο που διανύθηκε εντός της αλιευτικής ζώνης της Αγκόλα.Το έντυπο πρέπει να συμπληρώνεται με ευκρινή τρόπο, να υπογράφεται από τον πλοίαρχο του σκάφους και να αποστέλλεται, εντός προθεσμίας 45 ημερών από το τέλος της αλιευτικής περιόδου, στο τμήμα επιθεώρησης και εποπτείας του υπουργείου αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων.Σε περίπτωση μη τήρησης της διατάξεως αυτής, η Αγκόλα επιφυλάσσεται του δικαιώματος να εφαρμόσει τις κυρώσεις που προβλέπονται από τις ισχύουσες ρυθμίσεις της.Ζ. ΑΛΙΕΥΤΙΚΕΣ ΖΩΝΕΣα) Οι αλιευτικές ζώνες στις οποίες μπορούν να έχουν πρόσβαση τα γαριδοαλιευτικά περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλα, βορείως των 12°20' και πέραν των 12 ναυτικών μιλίων από τις γραμμές βάσης 7β) οι αλιευτικές ζώνες στις οποίες μπορούν να έχουν πρόσβαση τα θυνναλιευτικά γρι-γρι με ψυκτικές εγκαταστάσεις καθώς και τα παραγαδιάρικα επιφανείας περιλαμβάνουν όλα τα ύδατα που υπάγονται στην κυριαρχία ή τη δικαιοδοσία της Δημοκρατίας της Αγκόλα πέραν των 12 ναυτικών μιλίων από τις γραμμές βάσης 7γ) οι αλιευτικές ζώνες στις οποίες έχουν πρόσβαση τα αλιευτικά σκάφη βενθοπελαγικών ειδών περιλαμβάνουν τα ύδατα που υπάγονται στην κυριαρχία ή στη δικαιοδοσία της Δημοκρατίας της Αγκόλα:- για τις μηχανότρατες, πέραν των 12 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς βορά από τον παράλληλο 13°00' Ν και προς νότο από τη γραμμή η οποία βρίσκεται 5 μίλια βόρεια των συνόρων μεταξύ των αποκλεισμένων οικονομικών ζωνών της Αγκόλα και της Ναμίμπια,- για τα σκάφη που χρησιμοποιούν άλλα αλιευτικά εργαλεία, πέραν των 8 ναυτικών μιλίων, τα οποία μετρώνται από τις γραμμές βάσεως, οι οποίες οριοθετούνται προς νότο από μία γραμμή η οποία βρίσκεται 5 μίλια βόρεια των συνόρων μεταξύ των αποκλεισμένων οικονομικών ζωνών της Αγκόλα και της Ναμίμπια.Η. ΝΑΥΤΟΛΟΓΗΣΗΟ εφοπλιστής στον οποίο χορηγήθηκε άδεια αλιείας, δυνάμει της παρούσας συμφωνίας, πρέπει να συμβάλει στην επαγγελματική κατάρτιση τεσσάρων ναυτικών της Αγκόλα σε κάθε σκάφος, εκτός από τα θυνναλιευτικά γρι-γρι με ψυκτικές εγκαταστάσεις και τα παραγαδιάρικα που αλιεύουν στην επιφάνεια.Ο μισθός των ναυτικών, που καθορίζεται σύμφωνα με τη μισθολογική κλίμακα της Αγκόλα, καθώς και οι άλλες αποδοχές επιβαρύνουν τον εφοπλιστή και καταβάλλονται σε ανοιχτό λογαριασμό, σε ένα χρηματοδοτικό οργανισμό, τον


text: οποίον ορίζει το υπουργείο αλιείας.Σε περίπτωση που οι πλοιοκτήτες επιθυμούν να προσλάβουν άλλα μέλη πληρώματος από την Αγκόλα, μπορούν να απευθύνονται στο υπουργείο αλιείας.Θ. ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣΚάθε σκάφος δύναται να ναυτολογήσει έναν επιστημονικό παρατηρητή τον οποίον διορίζει και μισθώνει το υπουργείο αλιείας.Οι όροι διαμονής του επιστημονικού παρατηρητή επί του σκάφους είναι, στο μέτρο του δυνατού, οι όροι που ισχύουν και για τον αξιωματικό του σκάφους. Ο επιστημονικός παρατηρητής πρέπει να έχει στη διάθεσή του όλες τις διευκολύνσεις που είναι αναγκαίες για την άσκηση των καθηκόντων του. Οι όροι επιβίβασης και οι εργασίες των επιστημονικών παρατηρητών δεν πρέπει να διακόπτουν ούτε να εμποδίζουν τις αλιευτικές δραστηριότητες.Για να μπορεί η Αγκόλα να επιστρέψει τα έξοδα που προκύπτουν από την παρουσία των παρατηρητών επί των σκαφών, στα τέλη των εφοπλιστών συμπεριλαμβάνεται και ένα ποσό 8 Ecu/κοχ/έτος για κάθε σκάφος που ασκεί τις αλιευτικές του δραστηριότητες στα ύδατα της Αγκόλα.Ι. ΕΠΙΘΕΩΡΗΣΗ ΚΑΙ ΕΛΕΓΧΟΣΚατόπιν αιτήσεως των αρχών της Αγκόλα τα αλιευτικά σκάφη της Κοινότητας που αλιεύουν στα πλαίσια της συμφωνίας πρέπει να επιτρέπουν και να διευκολύνουν την επιβίβαση επί του πλοίου και την εκπλήρωση των καθηκόντων κάθε υπαλλήλου της Αγκόλα που είναι επιφορτισμένος με την επιθεώρηση και τον έλεγχο των αλιευτικών δραστηριοτήτων.Η παρουσία αυτών των υπαλλήλων επί του σκάφους δεν πρέπει να υπερβαίνει το χρόνο που είναι αναγκαίος για την εκπλήρωση των καθηκόντων τους.Κ. ΕΦΟΔΙΑΣΜΟΣ ΣΕ ΚΑΥΣΙΜΑ, ΕΠΙΣΚΕΥΕΣ ΚΑΙ ΠΑΡΟΧΗ ΑΛΛΩΝ ΥΠΗΡΕΣΙΩΝΚάθε φορά που υπάρχει δυνατότητα, ο εφοδιασμός σε καύσιμα και νερό, καθώς και οι εργασίες συντήρησης και οι επισκευές στο ναυπηγείο όλων των σκαφών που αλιεύουν στην αλιευτική ζώνη της Αγκόλα στα πλαίσια της παρούσας συμφωνίας, εξαιρουμένων των θυνναλιευτικών, πρέπει να πραγματοποιούνται στην Αγκόλα.Με την επιφύλαξη των ιδίων όρων, η μεταφορά των πληρωμάτων πρέπει να εξασφαλίζεται από την εταιρεία εθνικών αερογραμμών της Αγκόλα.Ο εφοδιασμός σε καύσιμα απαγορεύεται εκτός των αγκυροβολίων της Λουάντα ή του Λόμπιτο, εκτός από την περίπτωση που το εγκρίνει το τμήμα επιθεώρησης και εποπτείας του υπουργείου αλιείας.Λ. ΜΕΓΕΘΟΣ ΜΑΤΙΩΝΗ ελάχιστη διάσταση του χρησιμοποιούμενου ματιού είναι:α) αλιεία γαρίδας: 40 mm 7β) αλιεία βενθοπελαγικών ειδών:- 60 mm, κατά το πρώτο έτος ισχύος του πρωτοκόλλου,- 110 mm, κατά το δεύτερο έτος του πρωτοκόλλου.Η θέσπιση ενός νέου μεγέθους ματιών θα εφαρμόζεται στα σκάφη της Κοινότητας από τον έκτο μήνα που ακολουθεί μετά την κοινοποίησή του προς την Επιτροπή των Ευρωπαϊκών Κοινοτήτων.Μ. ΔΙΑΔΙΚΑΣΙΑ ΣΕ ΠΕΡΙΠΤΩΣΗ ΑΚΙΝΗΤΟΠΟΙΗΣΗΣΗ αντιπροσωπεία της Επιτροπής στην Λουάντα ενημερώνεται εντός προθεσμίας 48 ωρών, για κάθε ακινητοποίηση αλιευτικού πλοίου που φέρει σημαία κράτους μέλους της Κοινότητας, η οποία επήλθε εντός της αλιευτικής ζώνης της Αγκόλα και παραλαμβάνει ταυτόχρονα έκθεση για τις περιστάσεις και τους λόγους που οδήγησαν στην εν λόγω ακινητοποίηση.Προσάρτημα 1 ΑΙΤΗΣΗ ΑΔΕΙΑΣ ΑΛΙΕΙΑΣ ΓΑΡΙΔΩΝ ΚΑΙ ΒΕΝΘΟΠΕΛΑΓΙΚΩΝ ΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑ>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>Προσάρτημα 2 ΑΙΤΗΣΗ ΑΔΕΙΑΣ ΑΛΙΕΙΑΣ ΤΟΝΟΕΙΔΩΝ ΣΤΑ ΥΔΑΤΑ ΤΗΣ ΑΓΚΟΛΑ>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>Παράρτημα 3.1 ΗΜΕΡΟΛΟΓΙΟ ΑΛΙΕΙΑΣ (από όλες τις μηχανότρατες αλιείας βυθού)>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>Παράρτημα 3.2 ΔΕΛΤΙΟ ΤΑΞΙΔΙΟΥ>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ"ΑΝΑΦΟΡΑ ΣΕ ΦΗΛΜ>Παράρτημα 4.1 ΗΜΕΡΟΛΟΓΙΟ ΑΛΙΕΙΑΣ (από όλα τα γαριδοαλιευτικά) >ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>Παράρτημα 4.2 ΔΕΛΤΙΟ ΤΑΞΙΔΙΟΥ>ΑΡΧΗ ΓΡΑΦΗΚΟΥ>>Α>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>Προσάρτημα 5 DIΑRIO DE PESCA PARA ATUNEIRO (TUNA BOATS FISHING LOG BOOK)